**Әл-Фараби атындағы Қазақ ұлттық университеті**

**Тарих факультеті**

**Археология, этнология және музеология кафедрасы**

**«EEPS5302» - «Қазақстандағы қазіргі таңдағы этноконфессионалдық үдерістер » пәні бойынша**

**ДӘРІС САБАҚТАРЫНЫҢ ҚЫСҚАША МӘТІНІ**

**Алматы, 2024**

**№ 1. КОНФЕССИОНАЛДЫҚ ҮДЕРІСТЕРДІҢ ТЕОРИЯЛЫҚ МӘСЕЛЕЛЕРІ**

**1.1. Дін мәселесінің теориялық-әдістемелік негіздері**

Діни бөлігі құрамының конфессиялық негізі діни тәжірибе және діни сана ның догматикалық элементтері болып табылады. Егер этникалық тарихта түбірленген діндер діни тәжірибені ұйымдастырған жағдайда догматикалық канондар маңызды роль атқарса, жаңа діни ағымдарда жеке діни тәжірибе маңызды орын алады. Алайда, жаңа діни ағымдар діни сана саласында да ішкі конфессиалық өмірде де өзіндік қасиеттері болғандықтан,жоғарыда айтылғандар басым жағдайда «дәстүрлі» діндерге қатысты және аз дәрежеде дәстүрден тыс (жаңа) діндерге қатысты айтылады. Себебі жаңа діндер ұзақ тарихи уақыт пен белгілі бір кеңістікте толыққанды қызмет етпегендіктен нақты шынайылыққа сәйкес тұжырымға келу қиынға соғады. Діни бірегейлік процессі индивидтердің өзіндік ерекшеліктеріне байланысты қоғамда бірдей сипатта бола бермейді. Өйткені өзін белгілі бір діни топпен бірегейлендірген индивидтің ой-санасындағы түсінігі мен қабылдауы да ір алуан болады. Кей индивид өзін белгілі бір діни топпен бірегейледіріп, өзін діни қауым мүшесі деп сезініп, діни қағидалар мен нормаларды қатаң тәртіпте орындайтын болса, басқалары өзін белгілі бір дін мүшесімін деп танып, алайда діни нормаларға бағынбай өмір сүре беруі де әбден мүмкін. Ол әрине индивид бойында орын алып отырған кнфессионалды құрамына байланысты. Діни бірегейліктің конфессионалды құрамы діни бірегейліктің деңгейлерін анықтайды.

Діни бірегейліктің конфессионалды құрамын қарастыра отырып, бірегейліктің деңгейлерін айта кеткен жөн. С.В.Рыжкова келтірген православиялық бірегейлік типологиясын негізге ала отырып: Иститутталмаған діни бірегейлік - индивид белгілі бір конфессиялық топпен бірікпеген жағдайды. Топтық діни бірегейлік – ортақ дін ұстану, өмірлік, тәртіптік нормаларды қабылдау арқылы конфессиялық топқа социализацияланудың нәтижесінде. Жеке – тұлғалық діни бірегейлік-жеке діни тәжірибемен «басынып алу», көп жағдайда қоғамсызданудың түрлі формаларында кездеседі: аскетизм, «діни аутизмде». Әлеуметтік – тұлғалық діни бірегейлік – жеке діни тәжірибе негізінде кез келген әлеуметтік қарым– қатынасқа дайын индивид [5

Дін қоғамның ажырамас бөлігі екендігін ескере отырып, қоғамдағы орын алып отырған кез келген үдеріс қоғамның әр саласымен байланыска түсетіндігі сөссіз мойындаймыз. Қоғамның әр саласындағы бірегейлік те осындай бір бірімен тығыз байланыста болған өзара қарым қатынасқа түсу үдерісі нәтижесінде пайда болды. Бірегейліктің деңгейі, құрылымы мен басқа да ерекшеліктері үдерістің іске асу ерекшеліктеріне қарай өзгеріп отырады.

Осыған орай зерттеуші ғалымдардың да пайымдауы әр алуан болып отыр. Отандық дінтанушы А.Г. Косиченко бүгінде адамдардың, қоғам мен мемлекеттердің діни өзін-өзі тану үдерісіне әлемнің келешегі тәуелді екенін айтады. Оның пікірінше діни бірегейліктің (идентичность) үдерісі ретінде, сондай-ақ оның заманауилыққа арналған салдары үшін бірнеше аспектілерді

атап айтуға болады. Бірегейлендіру субъектісінің өзі қабылдаған діни міндеттерді, сәйкесінше, өзінікі деп мойындаған дінді, сол тұрғыдағы жеке танымы өзін-өзі танудың діни қатынасын анықтайды. А.Г. Косиченко діни идентификацияны индивидтің өзі қабылдап, мойындап отырған дін туралы өзіндік танымның әрекетімен түсіндіреді. Дінді мойындау деген не? Діни бірегейлік үдерісі қандай формада жүзеге асады және оның заманауи қоғам мен мемлекеттің әлеуметтік-саяси өмірінде қандай көрініс табады? Деген сұрақтарға жауап берумен түсіндіреді. Ғалымның пайымдауынша дін дегеніміз адамның Құдіретті күшке сенуі, байланысы. Құдіретті күшпен байланыс – өз еркімен ғажайып қасиеттерді насихаттайтын, Құдіретті күшпен бірігуге және оған қол жеткізуі ұмтылатын адамның болмысын жүзеге асырады.

Діни идентификация және бірегейлікті зерттеудегі негізгі бағыттар Қазіргі таңда дүниежүзінің басым елдерінде тән полиэтникалық қоғамдарда мәселелерінің бірі болып этника аралық, конфессия аралық қарым –қатынастар мәселесі жаһандық сипатқа ие болып отыр. Полиэтниалық, полимәдениеттік қоғамда конфессия аралық қатынастар

саласында дінаралық байланыстың рөлі арта түсуде. Сонымен қатар, осындай түрлі әлеуметтік -мәдени, этникалық, діни процесстер орын алып отырған қоғамда жеке тұлғаның алдында маңызды мәселе - діни идентификация мәселесі тұр. Дін қоғамның ажырамас бөлігі екенін ескере отырып, діни идентификация үрдісі де қоғамның өзге де салаларымен тығыз байлынысты екенін де айта кетуіміз қажет. Осы тұста діни идентификацияның қоғамның өзге салаларымен байланысының ерекшеліктеріне қарай күрделене түсетіні сөзсіз. Сонымен бірге, діни идентификация адамның рухани ішкі жан дүниесінің, жеке басының экзистенциялды тәжірибесі мен туа біткен мінез- құлқына және қоршаған ортаны қабылдау өзіндік қасиеттеріне байланысты да ерекшеленеді. Соңғы жылдары, діни идентификация мәселесі зерттеушілердің басты назарға алып зерттелуде. Діни идентификация мен діни бірегейлікпен қатар, әлеуметтік бірегейлік, этникалық бірегейлік, азаматтық бірегейлік және т.б. ғалымдардың тарапынан кеңінен талқылануд

а. Діни бірегейлік мәселесі әлеуметтік таным психологиясының басты мәселелердің бірі, сонымен бірге күрделі құбылыс болып табылады. Осы тұрғыда, діни идентификация мәселесін жан жақты зерттеу өзекті мәселелердің бірі болып отыр.

Аталмыш тақырыптың басты мақсаты – діни идентификация мен бірегейлік жөнінде толыққанды сипаттама қалыптастыру үшін діни идентификация мен бірегейлікті зерттеудегі негізгі бағыттарды жан жақты қарастыру және зерттеулердің жаңа бағыттарын анықтау болып табылады. Мәселенің зерттеу мақсатына тоқталмас бұрын «идентификация» және «бірегейлік» ұғымдарының мағыналарын ашып көрсетіп, өзге ғылымдардағы

пайымдамаларына тоқталып кеткеніміз жөн болар.

Әлеуметтену ғылымында «бірегейлік» ең алдымен индивидттің Субъекті мен немесе белгілі бір әлеуметтік топпен теңестірілуі, бірегейленуі деп 10 қарастырылады. Әлеуметтік ғылымында идентификация және бірегейләк терминдерін алғаш рет енгізілуі Э.Эриксоннның атымен байланыстырады. Мысалы А.Туреннің анықтауы бойынша, «бірегейлік – социалды субъектінің саналы түрде өзін-өзі анықтауы» [1]. Бұл контекстіде біз бірегейлендіруді «эмоционалды процеспен өзін-өзі басқа индивидпен теңдесіру, әлеуметтік топтардың өзге адаммен, топтық немесе үлгі бойынша, әлеуметтік статусы бар интернациолизация мен маңызды әлеуметтік рөлдерді

меңгеру» тұрғысынан анықтаймыз [2]. Бірегейлендірудің негізінде тепе-теңдікті орнату жатыр. Индивидтің формальды көрінісі идентификатор анықтайтын және өзіне тән атты иемденеді. Бұл рәсімнің зәрулігі бірегейлендір у үшін уақытты қысқарту қажеттілігімен байланысты: атауларында құпияланған ақпарат өзара жеке қарым-қатынасты анықтамай-ақ әріптесіне өзара қызметтестікті жүзеге асыруға мүмкіндік береді. Индивидтің бірегейлендіру рәсімі ішінара «өзін-өзі таныстыру» ақылы әлеуметтану үдерісінде жүзеге асады. Егер әрбір азамат өзіне еліктеу объектісін таңдаса, онда ол тым болмағанда өзі таңдаған қаһарманының мінез-құлық стереотиптерін ұғады.Әлеуметтену үдерісінде индивид белгілі бір рөлді ойнайды. Ереже бойынша, олар нақтылы нұсқаулықпен орындау сипаттамасы болмайды. Мұндайда сол рөлді ойнайтынға ұқсас болу міндетін қабылдайды. Таңдаған рөлін орындау мақсатында өзін сол адаммен бірегейлендіреді. Сөзсіз, адам өзі таңдаған рөлден оның өмірлік рөлі әлде қайда үлкен. Өйткені олардың интернференциясы нақтылы ешкімге тиесілі емес бір рөлді алып, қажетті конструктыны құрастырады. Индивидтің осы сипаттама салдарынан бірегейлендіргіш белгі салмағынан сызылмайды. Алайда осындай бірегейлендіргіш белгілер рольдік өзара қызметтестікке нұсқау болуға жетеді. Сондықтан бірегейлендіру әлеуметтену үдерісіндегі елеулі сәттерде ғана емес, сондай-ақ көптеген әлеуметтік қызметтестікте пайда болады.

Сонымен, әлеуметтік зерттеулердегі идентификация сөзі жалпы алғанда индивидтердің өзге адаммен, топпен, үлгімен эммоционалдық немесе басқаша өзін теңестіру үдерісі дегенді білдіреді деп алып, қазіргі түсінік бойынша идентификация шындықтың үш саласына сәйкес келеді деген тұжырымға келуге болады: а) идентификация дегеніміз субъектінің өзімен басқа индивидпен немесе топпен тұрақталған эммоционалды байланыс негізінде бірігу үдерісі. Сонымен қатар, ішкі дүниесіне өзіндік норма, үлгілер мен құндылықтар ретінде қабылдауы, үлгіге ашық еліктеуі; б)

субъектінің басқа адамды өзінің жалғасы деп танып, өзінің ерекшеліктерімен, сезімдері және қалауларымен үлестіруі; в) идентификация дегеніміз субъектінің өзін басқаның орнына қоюы, яғни басқа адамның кеңістігіне орнау арқылы жеке маңыздылықтарды қабылдау мен меңгеру механизмі деп беріледі.

Діни идентификацияның қазіргі заманғы түсінушілігі бірнеше психикалық салаларды қамтиды: 1. Басымды түсінік субъектінің өзімен басқа индивидпен немесе топпен тұрақталған эммоционалды байланыс негізінде бірігу үдерісі. Сонымен қатар, ішкі дүниесіне өзіндік норма, үлгілер мен құндылықтар ретінде қабылдауы, үлгіге ашық еліктеуі. 2. Бірдеңені немесе біреуді танып білуі. Бұл мағынада термин жалпы психология мен заң психологиясында қолданылады. Мұнда бір объектінің екінші объектімен, анықталған қасиет не белгіге негізделіп теңестірілуі. Нәтижесінде объектінің ұқсастығы мен ерекшеліктері анықталады. Идентификацияның көмегімен образдарды танылып, жалпы ұқсастықтары мен олардың классификациясы анықталады, белгілер жүйесін талдау іске асырылады. Индивидтің ішкі дүниесін алатын болсақ, онда ішкі дүниетанымы, үлгілер мен құндылықтар жиынтығы, сәйкесінше дүниеге көзқарасы, талғамы және де өзге де сезімдер кіреді. Зерттеушінің атап өткен бірегейленудің қалыптасуының маңызды сфераларының бірі діни ұстанымды қабылдау мен қайта бағалауға келетін болсақ, бұдан бірегейліктің тағы бір күрделі түрі діни бірегейленуді кеңінен ашып қарастыруды талап етеді.

Діни идентификация және діни бірегейлікті зерттеуші ғалымдар түрлі

пікірлер мен тұжырымдар айтуда. Бұл әрине діни идентификацияның да

күрделі құбылыстар қатарына жатқызылуынан шығады. Ғылыми дебиеттерде соңғы уақытта діни бірегейлік түсінігі кең әрі әрқалай қолданылуда. Карло Кардия діни бірегейлікті дәстүрлерді сақтау мен діни символиканы қолдану деп түсінумен шектеледі [3]. Алайда Карло Кардияның бұл пікірімен толыққанды келісуге болмайды. Кардияның пікірінше діни бірегейлену тек қана индивидтің жеке өзі немесе белгілі бір қауыммен біріге отырып, діни қағидалар мен нормаларды ұстануы, орындауымен ғана жүзеге асады. Бірегейліктің бұл анықтамасымен келісетін болсақ, адамның ішкі рухани сезімдері мен қабылдауы, дін арқылы өзінің ішкі рухани қажеттіліктерінің қанағаттандырылуы, рухани тазаруға деген талпыныс,

құдіретті күшке деген сенім, келешекке деген сенім, парасаттылық, ізгілік пен жақсылыққа деген ұмтылыс және т.с.с. діни сезім арқылы келетін сезінулер назардан тыс қалады, жоққа шығарылады деуге болады. Діни бірегейлікті зерттеуде де әлеуметтік бірегейліктің индивидтің субъектімен немесе белгілі бір әлеуметтік топпен теңестірілу теориясы негіз бола алады. Алайда, дін – адамзат қоғамындағы аса күрделі де маңызды әлеуметтік-мәдени сана. Діннің басты мақсаты – адамның рухани жетілуі және оның құдіретті күшке сенімі болғандықтан, діни бірегейлендіру процессі ішкі сезімдер мен эммоциалық бастан кешулермен қатар жүреді.

А.Н. Крыловтың пайымдауынша діни бірегейлік - өзінің белгілі бір дінге қатыстылығын мойындайтын және өзі мен дүниені сәйкес діни догмалар арқылы көзқарастың қалыптастыруының негізінде құрылған коллективті және жеке өзіндік таным формасы болып табылады. Ол субъектінің бегілі бір діни қауымдастыққа өзін бірегейленуін мойындау, түсіну барысында дін арқылы өзіндік экзистенциалды тәжірибе алуын теңдестірілуін, бірегейленуін белгілеп отыруын білдіреді [4].

Зерттеушілердің пайымдамасына шолу жасай келе діни идентификацияны екі аспектіге бөліп қарастыруға болады: 1) теориялық конструкт, зерттеу объектісінің идеализациялау және репрезентациялау тәсілі (діни топ немесе діни топтың бір өкілі ) деп қарастыруға; 2) «өзін өзі тану, сезіну» ұғымында. Бірінші жағдайда конфессиялардың әлеуметтік болмысын оның өкілдерін өзіне ұқсастармен және қалған әлеммен теңестіре отырып бөліп қарастыру болса, екінші жағдайда индивидтің берілген конфессияны ұйымдасу формалары, культін және ұстанымдарын қабылдайтынын сезінуі. Діни идентификация процессі нәтижесінде индивид өзінің рухани қажеттіліктерін қанағаттандырыа отырып белгілі бір діни ұстанмыға келеді, өзін белгілі бір діни топ мүшесі ретінде сезінеді осыған сәйкес әрекет етуінен діни бірегейліктің өзге де бірегейлік үдерісі қатар жүреді. Діни идентификация екі аспектіде де бірегейліктің басқа түрлерімен байланыста болады, ең алдымен этникалық бірегейлікпен тікелей байланысты.

Бір жағдайларда діни бірегейлік этникалық бірегейліктіктің маркері ретінде қарастырылса, басқа жағдайларда этноконфессионалды бірегейлік деп бірге қарастырылады. Конфессионалды көрсеткіштерге сүйенсек басқа маңызды факторларды көрсетеді: әлеуметтік (кәсіби қызмет саласы, отбасылық қатынастар, демалыс өткізу түрлеріне байланысты) және әлеуметтік-саяси (идеология және саяси партиялардың қызметі, мемлекеттік құрылым формалары, әлеуметтік кеңістіктің қайта ұйымдастырылуы).

Идентификацияның мәдениеттік дәстүрлік құрамының басымдылығы «дәстүрлі» діндерге тән, өйткені бұл діндер біренеше ғасырдан бері белгілі бір халықтың мәдениетінің ажырамас бөлігіне айналған (мысалы: орыс ұлттарында православие, қалмақтарда буддизм, ноғайларда Исламның ханафи мазхабы). Діни идентификацияның мәдени-дәстүрлі аспектілері этникалық және этноконфессионалды бірегейліктің маркері ретінде маңызы зор және мәдениетаралық коммуникацияда маңызды роль атқарады.

Діни идентификация үдерісі орын алып отырған ортасына байланысты

және т.с.с. Алайда, айта кететін келесі жайт өзін белгілі бір дінмен бірегейлендіретін индивидтің діни бірегейлігі белгілі бір жағдайларға байланысты уақыт өте келе өзгеріске ұшырауы мүмкін. Анығырақ айтатын болсақ, діни идентификациясы тұрақты бір орында немесе деңгей-дәрежеде өз қасиеттерін сақтап тұратын процесс емес, өзгеріске ұшырауға әбден мүмкіндігі бар құбылыс. Ол сәйкесінше индивидтің дүниетанымы мен сана

-сезімімен тікелей байланысты болып келеді. Мұндай құбылыс әлі де тұрақталмаған, әлі де даму, ізденіс үстіндегі индивидтердің бойында жиі кездеседі. Әрине, мұндай қасиеттері бар индивидтер қатарына жастарды жатқызу абзал.

**№ 2.**  **ҚАЗІРГІ ЗАМАНҒЫ ДІНДЕРДІҢ ОРНЫ МЕН РӨЛІ**

Ислам дінінің тармақтарына талдау жасаңыз. Ислам дініндегі мешіттің алар орны Тәуелсіз Қазақстан тарихына жүгінсек исламдық институттардың ықпалының артқанын байқамыз. Соңғы жылдардың тәжірибесі исламның қоғамдағы руханилықты қолдап, дамуға қуатты жасампаз ықпалын тигізетінін дәлелдейді. Зорлықты қабылдамау, сондай-ақ нәсілдік және ұлттық төзбеушіліктен бас тартатын Мұхаммед пайғамбар (с.а.с.) ілімінің бейбітшіл мәні еліміздегі тұрақтылықты сақтап, одан әрі нығайтуға жағымды әсерін тигізеді.

Өзінің «Сындарлы он жыл» атты кітабында Қазақстан Республикасының Президенті былай деп жазады: «Біз, қазақтар үшін ислам – біздің дүниетанымызды анықтайтын ең алдымен жоғары идеал мен факторы, бұрындары ұмытылып кете жаздаған бай мұсысмандық мәдениеті мен ата-бабаларымыздың рухына деген тиісінше баға берудің Рәмізі іспеттес».

Тәуелсіз Қазақстандағы ислам ықпалды қоғамдық күшке айналды. Мұсылман бірлестіктерінің саны қарқынды түрде өсуде. Егер 1991 ж. олардың саны тек 68 болса, 2000 жылдар басында 1652-ге жетті, ал 2011ж.  1-қантарында 2756-ға көтерілді. Елімізде жаңа мешіттер салынуда. 2011 ж. басында 2416 мұсылман ғимараттары қызмет атқаруда.

2005 ж. 22 науырызында Астанада Президент Нұрсұлтан Назарбаевтің қатысуымен еліміздегі ең ірі мешіттердің бірі «Нұр-Астана» мешіті ашылды. Мешіттің салтанатты ашылуында сөз сөйлеген Елбасы: «Жаңа мешіт Қазақстанның жас астанасының нағыз рухани және діни орталығына айналады, ал оның өз сұлулығымен ерекшеленетін ғимараты қаланың сәулеттік келбетін көркемдей түсіп, оны қайталанбастай етеді... Діни ғимаратпен танысқан қала қонақтары Астана туралы қазіргі замандағы ең үлкен діндердің бірі исламды ұстанатын мемлекеттің астанасы деген ой қалыптастырады»- деді.

Ол Астанамыздың сол жағалауын көркейткен Ислам мәдени орталығы құрамына енді. Мешіт күніне бес мың адамды қабылдай алады. Айналасында биіктігі 62 метр төрт мұнарасы бар ғимаратты алюминий және алтынмен қапталған 21 күмбез безендіріп тұр. Бас күмбездің биіктігі 43 метр.

Алматыда «Нұр-Мүбарак» Қазақстан-Мысыр Ислам университеті ашылды. Жыл сайын жаңа медреселер пайда болуда. Дін ұстанушылар саны күннен-күнге өсуде, олардың арасында жастар көп. Орташа және жоғарғы діни білім алатын адамдар саны көбеюде. Меккеге қажылыққа баратын қазақстандақтар саны өсуде. 2001 ж. қажылыққа 228 адам аттанса, 2007 ж. желтоқсанында 4300 қажылар ұзақ жолға шықты.

2006 жылдан Қазақстанда мұсылмандардың мейрамы Құрбан айттың бірінші күні демалыс деп жарияланды.

Қазақстан 50-ден астам мұсылман мемлекеттерін біріктіретін Ислам Ынтымақтастығы Ұйымының мүшесі.Қазір әлемде күнде өзгеріс, күнде жаңалық. Қазақ жұрты сол әлемнің бір бөлігі. Сондықтан өзге елдермен тереземізді тең ұстап, иманға ұйытып отырған  көреген президентіміздің бары ол – елдің бағы.

Әбу Һурайра (р.а.) жеткізген хадис шәріпте пайғамбарымыз Мұхаммед (с.ғ.с.): «Кім маған бойұсынса, ол Аллаға бойұсынғаны. Кім маған бойұсынбаса, ол Аллаға бойұсынбағаны. Кім басшыға бағынса, ол маған бағынғаны. Кім басшыға бағынбаса, ол маған бағынбағаны», - дейді (әл-Бухари және Муслим). Бұл халықтың өз басшысына бойұсынып, оған қолдау көрсетудің қажеттігін дәлелдейтін хадис. Демек, кешегі Жолдауды бүгінгі әрбір қазақстандық мұсылман қолдауы керек.

Жолдауда: «Біз мұсылманбыз, оның ішінде Әбу Ханифа мәзһабын ұстанатын сүнниттерміз. Бабаларымыз ұстанған бұл жол ұлттық салт-дәстүрді, ата-ананы сыйлауға негізделген. Ендеше, бүгінгі ұрпақ та әлемдегі ең ізгі дін – Ислам дінін қадірлей отырып, ата дәстүрін ардақтағаны абзал», - делінген.

Дін насихатпен тарайды. Бүгінгі мешіт имамының ең негізгі міндеті Ислам құндылықтарын халыққа жеткізу. Имамның үгіт-насихаты ұғынықты тілмен жан-жақты әрі мазмұнды айтылса, тыңдаушысының жүрегіне жетіп, баурап алатыны рас. Бұған бүгінгі мешіттердегі жамағаттың аз-көптігіне қарап баға берген орынды болар.

Мешіттегі бес уақыт намазды өткізу имамның міндеті. Осы міндетті жауапкершілікпен атқарып жүргендіктен де имамдардың соңында ұюшы жамағат көп. Күнделікті бес уақыт намазға келушілердің саны күннен-күнге артуда. Олардың басым бөлігі жастар. Бүгінгі жастардың дінге деген ықыласы күшті, талабы зор. Сол мешітте оқылатын жамағат намазына ата-бабаларымыздан мұра болып келе жатқан дәстүрлі ханафи мәзһабын мойындамайтын жастар да келіп қатысатыны жасырын емес. Әйтсе де, оларға қатысты жан-жақты жұмыс жүргізіліп жатыр.

Мешітте шариғи мәселелерде туындаған сауалдарға ханафи мәзһабы негізінде түсіндіріледі әрі уағыздалады. Мешіт ішінде үлкен плакаттарға үлкен әріптермен ханафи мәзһабы бойынша намаз тәртіптерінің дәлел-дәйекті хадистері жазылып та қойылған. Мұнымен шектеліп қалмай, Қазақстан мұсылмандарының Жарғысы мен Ережесіне, жуырда қабылданған жаңа заңға орай, кешегі Президенттіміздің Жолдауы бойынша әр имам ханафи мәзһабымен оқу керектігін әр намазда ескертіп, талап етіп те отыр.

Мешіт ішінде имамдар ғана уағыз айтады. Бөтенге онда жол берілмейді. Ондай теріс пиғылдылар намаз оқи сала мешіттен шығып кетеді. Олар көпшіліктің көкейіне қонып жүрген имамдардың уағыздарын тыңдағысы келмейді. «Қырық кісі бір жақ, қыңыр бір жақ», демекші мешітте имамды, үйінде ата-анасын және жұмыста мекеме басшыларын тыңдамауы мешіт имамының тәрбиесі емес. Қыңыр қылықты жастар мешіттен емес, басқа жақтан алып жүр.

**№3. ҚАЗАҚСТАНДАҒЫ ДІНГЕ БАЙЛАНЫСТЫ МЕМЛЕКЕТТІК САЯСАТ**

Қазақстанда қоғамдағы жасампаздық пен келісім жағдайын және тұрақтылықты қамтамасыз ететін этностар мен діндердің өзара әрекеттесуінің тұрақты моделі қалыптасты. Президент Нұрсұлтан Назарбаев атап өткендей, «біздің этносаралық және дінаралық келісімнің моделі – ол әр түрлі конфессиялардың өзара әрекеттесуінің бүкіл әлемдік процессіне Қазақстанның қосқан шынайы үлесі»**.**Қазақстан тәуелсіздік алғаннан бері еліміздегі дінаралық қатынас саласында мемлекеттік сарабдал саясат жүргізіліп келеді.

Қазақстан Республикасындағы дін және дінаралық қатынас саласындағы ахуал соңғы екі онжылдықта айтарлықтай өзгерістерге ие болды. Қоғамдағы діннің орны нақтыланып, мәртебесі көтеріліп, қызмет аясы кеңіп, соның нәтижесінде діндарлар мен діни бірлестіктер саны артуда.

Қазақстан халқы көптеген этностар мен ондаған діни конфессиялардан тұрады. Түрлі наным, сенімді ұстанатын Қазақстан халқының келісімі мен ынтымақтастығы, оның саяси тұрақтылығының нығаюына, экономика мен әлеуметтік жағдайдың кемелденуіне бастайтын жағдайлар.

2009 ж. жалпыұлттық санағының нәтижесіне сәйкес халықтың 70.2 %-ы өздерін мұсылмандармыз, 26 %-ы – христиандармыз, 0,03 %-ы – иудеилерміз, 0,1 %-ы – буддистерміз, 0,2 %-ы – басқа діндерді ұстанушылармыз деп атады. Сонын ішінде ешқандай дінді ұстанбаймыз деп – 2,8 %-ы, жауап берсе, 0,5 %-ы жауап беруден бас тартты.

Қазақстанда этносаралық және дінаралық келісімнің тұрақты моделі қалыптасқанымен, ол мемлекет, азаматтық қоғам, оның ішінде діни бірлестіктер тарапынан үздіксіз қолдау көрсетіп отыруды қажет етеді. Осы сала ахуалына қызығушылық танытатын барлық тараптар біріге отырып, үнемі талдау жасап отырғаны жөн.

Осы арада, Қазақстанда дінаралық қатынас орнатудың негізгі ұстанымдарын атап өту керек.

1. Елдің Конституциясы мен заңдары ар-ождан бостандығы мен діни сенімді қорғауға кепіл береді.

Конституция діни, этникалық және басқа тұрғыдағы кемсітушіліктерге тыйым салады. Қазақстан Республикасының «Діни сенім бостандығы және діни бірлестіктер туралы» Заңы діни бірлестіктердің еркін іс-әрекет жасауы үшін барлық құқықтық негіз қалады. Ел маңызды халықаралық келісімге және адам құқығына қатысты шарттарға, оның ішінде БҰҰ-ның негізгі халықаралық келісіміне (пакт) қосылды.

2. Мемлекет  конфессиялардың  өз  қызметтерін  жүзеге асыруы үшін тең  және қолайлы жағдай жасайды.

Бұл тәуелсіздік кезеңінде діни бірлестіктер санының артуына мүмкіндік берді.

Қазақстан халқының басым көпшілігі өздерін мұсыл-ман санағанымен, бұл басқа діни сенім иелерінің толық-қанды іс-әрекет жасауына кедергі келтірмейді. Бұған мұсылмандық емес діни ұйымдар  санының өсуі дәлел бола алады. Тәуелсіздік алғаннан бері православиелік, католиктік және протестанттық қауым саны біршамаға артты. Сондай-ақ иудейлер мен буддистердің ұйымдары да қызмет жасайды.

3.  Мемлекет саясатының маңызды бағыты ретінде дінаралық диалогты атауға болады. Президент Нұрсұлтан Назарбаевтың бастамасымен Қазақстан халқы Ассамблеясы секілді ұлтаралық және дінаралық диалогтың теңдессіз институты құрылды.

Дін саласындағы мемлекеттік саясатты өз уәкілеттігіне қарай органдардың бір қатары жүзеге асырады. 2006 жылы Қазақстан Республикасы Әділет министрлігі құрамындағы өкілетті орган – Дін істері жөніндегі комитет құрылды. 2010 жылы Дін істері жөніндегі комитет Мәдениет министрлігі қарауына берілді.

2011 жылдың мамырында Қазақстан Республикасы Президентінің жарлығымен Дін істері жөніндегі комитет   Қазақстан Республикасының Дін істері агенттігіне ауыстырылып, Мәдениет министрлігі қарамағынан шығарылды. Осыған орай, Агенттікке конфессияаралық келісім, азаматтардың сенім бостандығына және діни бірлестіктермен өзара әрекеттесуге құқықтарын қамтамасыз ету қызметтері мен уәкілеті берілді.

Бұл шешім еліміздің басшылығы дін саласындағы мәселелерге көп көңіл бөлетіндігінің куәсі. Үкіметтің құрамына енді тікелей енетін уәкілетті органның статусын көтеру пайда болатын жағдайларды шұғыл әрі тез шешуге мүмкін береді.

Қазақстан Республикасының Дін істері агенттігі азаматтардың сенім бостандығына құқығын қамтамасыз ету, әр түрлі сенімді ұстанушылардың діни бірлестіктері арасындағы өзара түсінушілік пен төзімділікті нығайту, олардың мемлекетпен өзара әрекеттесуі саласындағы мемлекеттік саясатты жүзеге асыру бойынша одан сайын үдетіле жұмысын атқарады.

Агенттік заңнамамен бекітілген тәртібінде азаматтардың сенім бостандығына құқықтарын қамтамасыз ету, діни бірлестіктермен қарым қатынасты реттеу және дінтанулық сарпатамаларды өткізуді қамтамасыздандыру саласындағы жергілікті атқарушы органдардың іс-әрекетін үйлестіру мәселелерін реттейтін ҚР заңнамасын жетілдіру жөніндегі ұсыныстарды жасау қызметтерін жүзеге асырады.

2000 жылдан бастап Үкімет жанында консультациялық-кеңестік орган – Діни бірлестіктермен байланыс жөніндегі Кеңес жұмысын атқаруда. Мемлекеттік органдармен ұдайы негізде конфессияаралық келісімді нығайту мен діни экстремизмнің алдын алуға бағытталған ақпараттық-насихаттау жұмысы атқарылады, конфессияаралық қарым қатынастарды үйлестіру мен нығайту мәселелері бойынша республикалық ғылыми-тәжірибелік конференциялар және семинарлар өткізіледі.

Дін саласындағы жүйелі ғылыми зерттеулерді жүргізу, мониторинг пен талдау жасау мақсатында 2007 жылы дін мәселелері жөніндегі Ғылыми-зерттеу және талдау орталығы ашылды.

Осылайша, Қазақстанда уақыт тезінен өткен этносаралық және дінаралық келісім моделі қалыптасты. Біздің еліміздегі  түрлі конфессиялардың өзара әрекеттестігі тәжірибесін халықаралық аренадағы БҰҰ, ЮНЕСКО, ЕҚЫҰ  секілді халықаралық ұйымдар үлгі тұтады.

**№11. ҚАЗІРГІ КЕЗЕҢДЕГІ ЖАҢА ИСЛАМДЫҚ ДІНИ АҒЫМДАР**

Пайғамбардың өлімінен кейін [хадистерде](http://kk.wikipedia.org/wiki/%D0%A5%D0%B0%D0%B4%D0%B8%D1%81) айтылғандай мұсылман [үмметі](http://kk.wikipedia.org/wiki/%D2%AE%D0%BC%D0%BC%D0%B5%D1%82) көптеген тармақтар мен ағымдарға бөлініп кетті. Олардың пайда болуына билік үшін күрес ([шииттер](http://kk.wikipedia.org/wiki/%D0%A8%D0%B8%D0%B8%D1%82%D1%82%D0%B5%D1%80) мен[харижилер](http://kk.wikipedia.org/wiki/%D0%A5%D0%B0%D1%80%D0%B8%D0%B6%D0%B8%D0%BB%D1%96%D0%BA)), [грек философиясының](http://kk.wikipedia.org/wiki/%D0%90%D0%BD%D1%82%D0%B8%D0%BA%D0%B0%D0%BB%D1%8B%D2%9B_%D1%84%D0%B8%D0%BB%D0%BE%D1%81%D0%BE%D1%84%D0%B8%D1%8F) әсері (мутазилалалар, қадарилер, джәбрилер, джәһмилер), жалған пайғамбарлар ([қадиянилер](http://kk.wikipedia.org/wiki/%D2%9A%D0%B0%D0%B4%D0%B8%D1%8F%D0%BD%D0%B8%D0%BB%D0%B5%D1%80)) және т.б. себеп болды. Кейбір ағымдар[Ислам](http://kk.wikipedia.org/wiki/%D0%98%D1%81%D0%BB%D0%B0%D0%BC) дінінің негізі саналатын сенімдерден ауытқып, басқа мұсылмандармен мұсылман саналмайды ([исмаилиялар](http://kk.wikipedia.org/wiki/%D0%98%D1%81%D0%BC%D0%B0%D0%B8%D0%BB%D0%B8%D1%8F), [друздар](http://kk.wikipedia.org/wiki/%D0%94%D1%80%D1%83%D0%B7%D0%B4%D0%B0%D1%80), [әләуилер](http://kk.wikipedia.org/wiki/%D3%98%D0%BB%D3%99%D1%83%D0%B8%D0%BB%D0%B5%D1%80)). Кейбір ағымдардың Исламнан алыстағаны соншалықты, олар жеке, Исламнан бөлек дінге айналып кетті ([баһаилар](http://kk.wikipedia.org/wiki/%D0%91%D0%B0%D2%BB%D0%B0%D0%B8)).

[Мұхаммед пайғамбар](http://kk.wikipedia.org/wiki/%D0%9C%D2%B1%D1%85%D0%B0%D0%BC%D0%BC%D0%B5%D0%B4_%D0%BF%D0%B0%D0%B9%D2%93%D0%B0%D0%BC%D0%B1%D0%B0%D1%80)  айтқан:

**Құраншылар** (құраниттер) — Сүннетті мойындамай, тек қана Құранға еретін топ. Олар Сүннетте қателер бар, кей жерде Құранға «қайшы келеді» деп, Сүннетке еруді парыз санамайды, оны ойдан шығарылған санайды. Мұсылман ғалымдары бұл пікірлерді адасу санап, Сүннетсіз намаз, ораза, зекет секілді құлшылықтар мен басқа да үкімдерді реттеу мүмкін еместігін айтады. Аллаһ Құранда айтқан:

**Тасаууф-сопылық** ([араб.](http://kk.wikipedia.org/wiki/%D0%90%D1%80%D0%B0%D0%B1_%D1%82%D1%96%D0%BB%D1%96): تصوّف‎) — [Басралық](http://kk.wikipedia.org/wiki/%D0%91%D0%B0%D1%81%D1%80%D0%B0) Абдуль-Уахид ибн Зәйд бастау салған ілім. Бастапқыда [нәпсіні](http://kk.wikipedia.org/wiki/%D0%9D%D3%99%D0%BF%D1%81%D1%96) тазалау, дүниеден безу мақсатында құрылған, сенімдері Құран мен Сүннетке сай келген бірлестік болғанымен, артынан сопылар көптеген мәселелерде шектен шығып, Әһлі-Сүннеттен бөлек ағымға айналып кетті. Сопылардың көзқарастарының ішінде Үнді философтарының «уахдәт әл-уджуд» сенімі (яғни Аллаһ пен жаратылыстардың арасында шек жоқ, барлығы Аллаһтың ішінде араласқан деген пікір), тақуалар мен әулиелерге табыну, олардан дұға-тілек тілеу, шариғатты екіге бөлу және оның «тылсым» бөлігін тек белгілі бір топ ұстанады деп сену; Аллаһқа деген құлшылықты тозақтан қорқу мен жәннәтты үміт етуге емес, тек қана Оған болған махаббатқа негіздеу және т.б. пікірлер мен көзқарастар.

**Хизб ут-тахрир** ([араб.](http://kk.wikipedia.org/wiki/%D0%90%D1%80%D0%B0%D0%B1_%D1%82%D1%96%D0%BB%D1%96): حزب التحرير‎) — Тақи әд-дин ән-Нәбһани құрған Ихуан әл-Муслиминнен бөлініп кеткен ағым. Олар[шариғаттан](http://kk.wikipedia.org/wiki/%D0%A8%D0%B0%D1%80%D0%B8%D2%93%D0%B0%D1%82) тек ақылымызға келетін нәрсені аламыз деп, қабір азабын, Мәсих Дәжжәлдің шығуын, т.б. заттарды мойындамайды.

**№12. ҚАЗАҚСТАНДАҒЫ ХРИСТИАН ДІНІНІҢ НЕГІЗГІ АҒЫМДАРЫ**

Христиан дінінің тармақтары (католицизм, лютерандық, менониттер, баптистер, адвентистер т.б. келе бастауы – соның куәсі.  
Үшінші кезең – еліміз тәуел-сіздік алған жылдары. Осы кезеңде қоғамдағы идеологиялық тұрақсыздықты, сондай-ақ, берілген заңды құқықтық артықшылықтарды ұтымды пайдалануға тырысқан жат-жерлік дәстүрлі емес діни ұйымдар, бұрын соңды кездеспеген діни ағымдар мен секталар (пресветериандық және методистік, протестанттық конфессиялар: «Агапе», «Жаңа аспан» діни ұйымдары, «Бахаи» «Сайтан шіркеуі» «Саентология шіркеуі» сияқты т.б. діни бірлестіктер) көптеп орналаса бастады (Иванов Я.Ф., Трофимов В.А. "Христианство в Казахстане").  
Кейінгі кезде еліміздегі өзге діни бірлестіктердің ішінде католик, протестанттық және дәстүрлі емес діни құрылымдар өз миссионерлік қызметтерін елімізде белсенді түрде жүргізуде. Христиан діні миссионерлікпен ғасырлар бойы айналысып келеді. Ал енді осы миссионерлікті жүргізудің үш сатылы мақсаты бар. Бұл – еш өзгермейді Біріншісі – христиан дінін жаю, Исаның дініне кірушілердің санын арттыру. Екіншісі – сол елдегі шіркеулер құрылысын салмас бұрын шіркеуді толтыратын маман адамдарды табу, ол үшін сол елдің зиялыларының шығармаларына, мәдениетіне христиандық элементтерді енгізу. Үшіншісі –дамыған батыстық өркениетті христиандықпен бір деп көрсету. Батыс өркениеті мен мәдениетін негізгі өлшем, эталон ретінде ұсыну, еліктіру шарт (Кенжетай Д. Шахановтың жан айқайы немесе «дін туралы заңымыз» қазақтар үшін жасалған ба? // Иассауи жолы).

Миссионерлік – негізінен, діни ілімдерін таратуға арналған діни және саяси қызмет сонымен қатар шағын мәдениетті, этносты өзінің табиғи бейнесінен айырып, ассимилияцияға ұшыратудың таптырмас құралы. Миссионерлік ұйымдардың шоқын-дыру саясаты Африка және Азия халықтары арасында қарқындап, мақсатты түрде жүргізіліп отырды. Миссионерлік ұйымдарға бірқатар елдердің мемлекеттік құрылымдары қайырымдылық қорлары, үкіметтік емес ұйымдар, қаржылық топтар материалдық және моральдік тұрғыдан көмектесіп, ортақтаса жұмыс істейді. Миссионерлер баратын елдің дінін, тарихын, әдет-ғұрпы мен психологиясын зерттеп, біліп барады, жергілікті халық басым елді мекендерде тұрып, сол халықтың тілін, әдет-ғұрпын, мінез-құлықтарын өз қызметтерін табысты атқару үшін жетерліктей деңгейде зерттеп, үйренеді (Бұлұтай М. "Дін және ұлт"). Бұған байланысты әйгілі миссионер Чарльздің: «Мұсылмандарға жақындау үшін олардың дін тілін қолданыңдар. Құранның ішінен христиандыққа зияны жоқ аяттарды алып қолданыңдар. Әрі мұсылмандардың жұма құлшылығына параллель жұма уағыздарын ұйымдастырып, үй шіркеулерінің лидерлері имам секілді көрінуіне болады. Үй шіркеуіне кірерде: аяқ киім шешу, мұсылмандардың діни рәсімдеріне ұқсас рәсімдер ұйымдастыруға болады» деген сөзі жақсы мысал бола алады (Бұлұтай М. Қазактың ұлттығына нұқсан келтіретін диссертацияларға әрқашанда қарсы боламыз // "Заң" газеті.). Шынында, миссионерлер діни уағыздарын қай ұлттың өкілі басым болса, сол тілде жүргізетіндігін көріп отырмыз. Сондай-ақ, рәсімдерінде айтылатын діни әндерін домбыра, қобыз, сыбызғы секілді ұлттық музыка аспаптарының сүйемелдеуімен орындайды. Миссионерлердің үгіт-насихат құралы да, материалдық техникалық базасы да тиісінше қамтамасыз етілген.

Қазіргі таңдағы маңызды болған мәселенің бірі, бұл – дәстүрлі емес діни қозғалыстардың қызметтерін ретке келтіру. Себебі, олардың әрекеттері қоғамда кереғар көзқарастар туғызып келеді. Қоғам мүшелерінің біршамасы өзінің тарихи, дәстүрлі діндерінен шығып, секталардың шылауында адасып жүр. Осының негізінде дәс-түрлі отбасылық және қоғамдық қа-рым-қатынастарда діни көзқарастарға байланысты түсініспеушіліктер орын алуда. Осы күні қоғамда кейбір отбасы мүшелерінің түрлі дінге еріп, тоз-тозы шығып жатқанын көріп жүрміз. Адамды адастырушы діндерге кірген кейбір қандастарымыз, өз отбасының ойранын шығарып, ата-анасы, бауырларымен басқаша қатынас жасап, өз сенімін насихаттап және өз көзқарастарына өз жақындарын да мәжбүрлеуде. Өзімшілдікке бой алдырған кейбір бауырларымыз өз үйін, жеке мүлкін сатып, ортақ қауымдық меншіктеріне беріп, отбасылық өмірден (ата-ана, бала-шаға, туыстары) бас тартып, адамды көрсоқырлыққа итермелейтін діни-нанымдардың соңына еріп, өзгелердің қол шоқпарына айналғаны өкінішті. Бұл – дәстүрлі отбасылық өмірді өзгерту. Мұндай діни көзқарастары алуан түрлі жандардың ешқашан бір шаңырақтың астында береке-бірлікте өмір сүре алмайтындығын көріп отырмыз. Отбасы - кішігірім бір мемлекет. Демек, бұл – бүтін бір ұлттың шаңырағын шайқалту әрекеті деп білеміз.

Атақты тарихшы Л. Гумилев: «Бір халықты идеологиялық тұрғыда жаулап алу, қару қолданып, күш жұмсаудан арзан, әрі анағұрлым тиімді» – екенін айтқан. Осы күні алпауыт мемлекеттер әскери күшпен жаулап алудан гөрі ұлтты пассивтендіру (самарқауландыру) әдісін де кең қолдануда. Қазір болып жатқан дәуір идеологиялық күрес дәуірі, саяси тактикалар дәуірі. Оның нақты айғақтары – біз жоғарыда атап өткен, миссионерлік. Тұтас бір халықтың ішіне іріткі салу, халқын фатализмге сүйреу.  
Біз, келешек өскелең жас ұрпақты осы бір қатігез «мылтықсыз май-даннан» аман сақтап қалуымыз керек. Ал ұлттық мәдениетімізге жат діни ағымдардың көбейіп кетуі, Қазақстан Республикасының дін туралы заңында көптеген жайттардың ескерілмеуінен туындап отыр. Діни ұйымдардың кө-беюі ұлттық ділімізге ғана емес, алдағы уақытта мемлекеттің ішкі бірлігі мен тұтастығына зиян (Аймағанбет Г. "Ұлы – баптист, қызы – евангелист", "Астана ақшамы"). Мемлекет өз азаматтарының конституциялық құқын ескере отырып, оларға дін бағытында жүйелі дінтанулық білім беруді іске асырса, оның жоғарыдағы мәселелерді бол-дырмауы үшін тиімділігі айқын. Әлем елдерінің дін жолындағы тәжірибе-лерін ескере отырып, біздің елімізде де зайырлылықтың қазақстандық үлгісін жасау – заман талабы. Дінтану бағдарламасында дәстүрлі әлемдік үш дін және дәстүрлі ұлттық діндер тарихы, сенім, құлшылық және мораль негіздері, діндердің тарихи даму барысы, діни өнер секілді тақырыптар-мен қатар қазіргі таңдағы дәстүрлі емес діни қозғалыстар туралы да толық мағлұмат берілуі керек. Сонымен бірге, діннің ұлт мәдениетіндегі орны мен қоғамдағы қызметі және рөлі тәрізді тақырыптарды қамтуы қажет. Қазақстан кеңістігінде дінтану мазмұнының басым көпшілігі ислам діні материалдарына, сонан кейін орыс православ конфессиясына берілуі дұрыс, өйткені, ел тұрғындарының басым көпшілігі - мұсылман сүниттер және орыс православ шіркеуі өкілдері, бұл демократия қағидасына нұқсан келтірмейді (Оразбай С. "Зайырлы тұрғыда оқу орындарында дінтанулық білім беру туралы", "Дін және құқық").  
Сонымен қатар, мемлекетіміз дәстүрлі діндерге қолдау көрсетуі тиіс. Бұл – әлемдегі дамыған мемлекеттердің тәжірибесінде бар. Мысалы, өздерін зайырлы мемлекет ретінде жариялаған Англия іс жүзінде Англикан шіркеуін, Ресей православия шіркеуін, Американың өзі католик діні мен протестанттарға, Египет пен Түркия Ислам дініне қолдау көрсетіп отыр. Сондай-ақ, белгілі бір идеология мемлекеттік сипат алып, қоғам мү-шелері тарапынан қолдау табуы үшін негізгі екі талапқа жауап беруі тиіс. Біріншіден, ол сол мемлекетте өмір сүріп отырған халықтың мақсат-мүддесімен, болмысына толық сәйкес келгені жөн. Бұл туралы Монтескье: «Заңдар, үкіметтің табиғаты мен қағидаларына, басқару формасына, елдің жағрафиялық факторы мен физикалық қасиеттеріне, жағдайы мен көлеміне, климатына, топырақ сапасына, халықтың тұрмыс тіршілігіне, санына, байлығы мен қабілетіне, әдет-ғұрпына сәйкес болу керек», – деген (Монтескье Ш. "О духе законов". Избранные произведение). Екіншіден, идеологияның мемлекеттік сипат алуына қажетті тағы бір қасиет – оның сол мемлекет тарихымен сабақтас болып, ұзақ мерзімдер бойы сол қоғамда үйреншікті, жетекші идеологиялық деңгейде болуы тиіс.

Дін - мемлекеттің негізін құраушы ең маңызды фактордың бірі болғандықтан, ішкі тұрақтылықтың да кепілі. Еліміздегі ортақ ауызбіршілік, елжандылық, адамды сүю, бейбітшілік пен тыныштық – дәстүрлі діндерінің басты ұстанымы, ал ұлттық қауіпсіздігімізге қатер төндіретін жат ағымдардан бойымызды аулақ ұстап, жастарды отансүйгіштікке тәрбиелегеннен ұтылмасымыз анық.

**№13. КАТОЛИЦИЗМНІҢ ЖАҢА ҰСТАНЫМЫ**

1992 ж. қазанында Қазақстан Ватиканмен дипломатиялық қатынастар орнатты. Екі ел арасындағы өзара ынтымақтастық туралы келісімге 1998 ж. 24 қыркүйегінде қол қойылды. Біздің еліміз посткеңестік территориядағы мұндай қадам жасаған алғашқы мемлекет болды.

1998 ж. Қарағанды қаласында Орта Азиядағы бірінші католиктік жоғарғы оқу орны – «Мәриам – Шіркеу Анасы» рухани семинариясы ашылды.

2011 ж. қыркүйегінде Рим Папасы II Иоанн Павелдің Астанаға мемлекеттік сапары Қазақстан үшін маңызды оқиға болды. Ватикан басшысы ҚР Президенті Н.Ә. Назарбаевпен кездесіп, Отан-Ана алаңында болды, Л.Н. Гумилев атындағы Еуразиялық ұлттық университеті студенттерімен кездесу өткізді. Рим Папасы Матери Божьей Неустанной Помощи кафедралды соборында қасиетті Мессаны атқарып, Конгресс-холлда мәдениет, өнер және ғылым саласы өкілдерімен кездесу өткізді.

Бұл сапар елеміздің дінаралық қатынастар саласында жүргізіп отырған салмақты саясатының арқасыда мүмкін болды. Понтифик Астанадағы кездесуінде: «Ашықтық пен ынтымақтастық рухы сіздердің дәстүрлеріңіздің бір бөлігін құрайды, өйткені есте қалмас ескі замандардан бері Қазақстан түрлі мәдениеттер мен дәстүрлердің бейбіт тоғысқан жері болып келеді», – деп атап өтті.

2003 ж. мамырында қазіргі уақытта қызмет етіп отырған Қазақстан католик шіркеуінің ұйымдық құрылымы бекітілді. Рим Папасы II Иоанн Павелдің шешімімен орталығы Астана қаласында орналасқан архиепархия (архидиоцез), Алматы, Қарағанды қалаларындағы екі епархия және Атыраудағы апостолдық әкімшілікпен қоса еліміздің барлық территориясы католик митрополиясына енді.

Қазіргі уақытта республикада екі архиепископ (біреуі митрополит қызметінде), 60 тан аса священниктер қызмет ететін 86 рим-католиктік және 2 грек-католиктік қауым жұмыс істейді, қауым құрамында Қазақстан азаматтарымен қатар, Польша, Италия, Германия, Корея және Швейцария азаматтары бар. Сонымен қатар, Қазақстанда көптеген монах ордендері, конгрегациялар мен шіркеулік қозғалыстар жұмыс істейді..

Көптеген қалаларда жаңа католик храмдары салынуда.  2003 ж. Қарағандыда қаласында кафедралды собор салынатын территория мен негізгі тасы қасиеттендірілді. Салынып жатқан бұл үлкен храм  Фатимдік Қасиетті Мәриам анаға арналады.

Біздің елімізде 300 мыңға жуық католиктер өмір сүреді. Католик шіркеулерінде құдайға құлшылық рәсімдері орыс, украин, неміс, ағылшын және поляк тілдерінде өтеді. Дінге сенушілердің ұлттық құрамы әртүрлі, немістер мен поляктармен қатар, можно украин, орыс, латыш, корей және өзге де ұлт өкілдерін кездестіруге болады.

1995 ж. архиепископ Ян Павел Ленга Солтүстік Қазақстандағы Озерное ауылын Әлем Патшайымы Қасиетті Мәриам Ананың ұлттық қасиетті жер (санктуарием) деп жариялады. Осы ауыл маңына репрессия құрбандарына арналған он екі метрлік крест орналастырылды.

Католиктік шіркеу үлкен қайырымдылық жұмыстарын өткізеді. Көптеген приходтар кедейлерге арналған асханалар, қарттар, балалар мен панасыздарға баспаналар ұйымдастырады. Қайырымдылық мақсатты бірнеше медициналық мекемелер қызмет көрсетеді. Действует несколько благотворительных медицинских учреждений. «Renovabis» қоры мен дінге сенушілердің жанашырлықтарының «Кредо» газеті жарық көреді

**№15. НЕОРИЕНТАЛИСТІК ЖӘНЕ САТАНИСТІК КУЛЬТТЕР**

**Неоориенталистік ағымдар** (бағыттаушы сөзінен - шығыс). Бұл ұйымдардың негізіне шығыстық діни-философиялық жүйелер – индуизм, кришнаизм, буддизм, конфуцишылдық т.б. жатады. Әдетте, шығыс діни ағымдар көп қайта жасалынады және батыс елдері үшін өте ыңғайлы түрінде болады. Неоориенталисттік ағымдарға «Кришна санасы қоғамы», «Брахма Кумарис», «Трансцендеталды медитация», «Аум Синрике» сияқтты ұйымдар жатады. Олардың қызметінде медитацияны қоса, әртүрлі психологиялық техникалардың көмегімен адамның ішкі мүмкіндіктерін ашуға негізгі акцент жасалынады. Олардың ілімдерінің мазмұны – медитация. Олардың медитациялық тәжірибесі «жанды құтқаруға» арналған. Мұнда медитациялық тәжірибені орындауда белгілі-бір сөздер айтып, дыбыстар шығарып оларға мистикалық маңыз береді.

Қазақстанда қайта тіркеуден «Кришна санасы қоғамның» 8 діни бірлестіктері өтті: Кришна санасының халықаралық қоғамы «Кришна санасының қозғалысы» немесе «Харе Кришна қозғалысы» болып белгілі.

Кришналықтар өзін жиі вайшнавалықтар (вайшнавалықтар - Вишну құдайының сыйлаушылары) деп атайды. Қозғалыстың негіздеушісі Шрила Прабхупада (1896-1977 жж.) Индияда туды, 1965 ж. АҚШ-қа қоныс аударған, сонда 1966 ж. Кришна санасының халықаралық қауымдастық қоғамын құрды.

Кришнаиттың діни өмірінде маңызды орынды аскеттік тәжірибеге негізделген Адам өз материалдық дененің қажеттіліктерін минимумға дейін шектеу керек, тек солай ғана ол өзінің санасының деңгейін және рухани байлығын жетілдіре алады. Өз-өзін шектеу әрекеті өз ішінде пендешілік өмірден және барлық игіліктерден бас тартуынан тұрады. Кришнаизм қатал түрде өзінің ізбасарларының тәртібін реттейді, қатал азықтық шектеулер бекітілген. Уақыттың көп бөлігі медитацияларға бөлінеді. Қазіргі таңда бұл ағым бүкіл дүниежүзінде кең таралған. Ізбасарлардың көп бөлігі АҚШ-да және европа елдерінде кездеседі. Индияның өзінде Прабхупада ізбасарлары онша белгілі емес.

**2. Сатанистік культтер (Шайтандық топтар).** Оларға «Шайтан шіркеуі», әзәзіл культін және ең зұлымды антигумандық бірлестіктердің басқа түрлерін жатқызуға болады. Олар өздерін зұлымдықты таратушылар және христиандықтың антиподы деп санайды. Қазіргі заманғы сатанизм көбінесе антихристиандық бағыттағы секталардың және ағымдардан тұрады. Олардың жалпы белгісі моральді белсенді түрде қабылдамау және Құдай «тираниясымен» күрес жүргізетін қарсылас ретінде шайтан образын идеалдандыру болып табылады. Негізінен шайтандық секталар дін мен моральдік құдыретінен бас тартатын жастарға сүйенеді. Көбінесе жастардың мұндай секталарға енудің бірден-бір себебі – ол тылсымға деген енуінің құштарлық және есірткінің қызығына түсу. Сатана символикасы жиі кезде қазіргі заманғы жастар арасындағы субмәдениетпен және рок-музыканың өкілдерімен пайдаланылады. Кейбір кезде сатанисттер интеллектуалдық клуб ретінде жасырынады. Жасөспірімдерді сиқырлы күштің, бассыздықтың, күш культінің болуы тартады.

**ҚАЗАҚСТАНДАҒЫ ЖАҢА ДІНИ АҒЫМДАРДЫҢ ТАРАЛУЫ**

Жаңа діни ағымдарға (Дәстүрлі емес діндерге) жаңадан пайда болған (ХІХ немесе ХХғғ.), ешқандай этносқа қатысы жоқ діндер жатады. Олардың діни ілімі нақты мемлекет немесе халық тарихымен терең байланыспайды. Кейбір діни ағымдар өздерін саналы түрде мемлекет пен қоғамдағы негізгі діндерге қарсы. Көптеген пікірлер бойынша, дәстүрлі емес культтердің догматтары канондық догматтарға қарсы болып келеді. Жаңа діни ағымдар жиі дәстүрлі емес немесе альтернативті діндер деп атайды.

Жаңа діни ағымдардың пайда болу себептеріне қарай, зерттеушілер оларды саяси, дүниетанымдық, жеке әлеуметтік үдерістермен байланыстырады. Оларға бірінші кезекте теріс көңіл-күйдің бастауы болған адамзаттың ғаламдық мәселелерін жатқызады. Жаңа діндер, жалпы дін сияқты, бұлдыр-компенсаторлықты, дүниетанымды, реттеуші, коммуникативтік қызметін орындайды. Дәстүрлі емес діндер бұлдыр пішінде қажеттілік қарым-қатынаста, жанасушылықта, рухани жақындық арқылы өмірдің төл бейнесін қалпына келтіруге тырысады. Олардың біреулері өзін мемлекетке және қоғамға қарама - қарсы қояды. Оның таратылуының басты аспабы белсенді миссионерлік қызмет болып табылады. Дәстүрлі емес діннің басым көпшілігі жасөспірімдерді қамтуға тырысады. Негізгі миссионерлік жұмыс өткізілетін әлеуметтік топ ретінде жастар болады. Дәстүрлі емес діндерде жасөспірімдерді біртүрлі құпия инициациясының жүйесі, экзотикалық, төтеншелік тартады.

**Жаңа діни ағымдардың топтастырылуы**

Жаңа діндер өзінің сипаты жағынан алуан түрлі және көп болады. Дүниетаным негізіне сәйкес догматиктар жаңа діни ағымдарды бірнеше түрлергу бөледі:

**1. Неохристиандық бірлестіктер.** Олар өзінің христиандыққа мұраға деген бағдарлауын мәлімдейді, алайда оның түсіндірмесі үшін дәстүрлі христиандық тән емес сызбалар пайдаланылады, шығыс діндердің элементтері қамтылынады, ақыр заманнын тез жақындауында тірек пайда болады. Оларға ТМД - да таралған келесі ұйымдарды жатқызуға болады: «Бірлестіктің халықаралық шіркеуі», «Құдай балалары», «Соңғы Өсиеттің шіркеуі» (Виссарион шіркеуі), «Богородтық туыстық», «Ақ туыстық» және т.б.

Кейбір ілімдерде өзінің жеке «Жаңа ашулары», яғни қасиетті деп саналатын мәтіндері (мысалы, Виссарионның «Соңғы Өсиеті») болады. Басқалары канондық мәтіндерден қатты ерекшелінетін Інжілдің өз аудармаларын және интерпретацияларын береді (мысалы, Иегова куәгерлері және мормондар).

Қазіргі таңда Қазақстанда «Иегова куәгерлерінің» 59 діни бірлестіктері тіркелген.

**«Игова куәгерлері»** - ұйымның негізі қалаған Чарльз Тейз Рассел. Ол 1878 ж. Питсбургте өзінің шіркеуін құрды. 1884 жү Расселдің құрылған шіркеуі негізінде «Күзет мұнараның, Інжілдің және трактаттардың қоғамы» ұйымдастырылды, ал 1931 жылдан бастап бұл ұйым «Иегова куәгерлері» деп аталынады. Қазақстан территориясында «Иегова куәгерлері» ілімнің таралуы мен қауымдардың құрылуы ХХ ғ. 40-50 жж. болды.

Иегова куәгерлерінің ілімі протестантимзнен пайда болды, бірақ негізгі христиандық түсіндірмелер өзінің жеке түсіндірмесіне ие болды. Олардың іліміне сәйкес біртұтас Құдайдың есімі – Иегова болды. Ұйымның мүшелері Троицаны, яғни Құдайдың үш тұрғыда тіршілік етуін (Құдай-ата, Құдай-бала және қасиетті рух тұрғысында) қабылдамайды. Олар Иисус Христосты Құдайдың бірден-бір ипостасі емес, ал Құдайдың ең алғашқы жаратылуы, қасиетті адам Михаил Архангелмен теңестірілетін оның ең жоғарғы туындысы деп түсінеді. Иисус крестке емес, бағанаға керілген деп Иегова куәгерлері есептейді, соныдқтан діни таңба ретінде кресті пайдаланбайды. Икона мен крестке табынуды олар пұтқа табынушылық деп санайды.

Иегова куәгерлері кез-келген мемлекетті шайтанның қаруы ретінде санайды, оларға әскерде болуға, мемлекеттік әнұранды айтуға, сайлауларға қатысуға, ресми құрылымдарда қызметте болуға қатаң тыйым салынған, бірақ салықтарды төлеуге болады. Иегова куәгерлері әртүрлі зайырлы ұйымдарға енбейді. Олар қан құюға қарсы болады. Көптеген христиандық бағыттар Иегова куәгерлерін христиандар деп санамайды. ҚР-да Әулиелердің Иисус Христос Шіркеуінің (мормондар) алғашқы ұйымы 2000 жылы тіркелген болатын.

Бұл ұйымды 1830 ж. АҚШ-да Джоеф Смит құрды. Оның өлімінен кейін шіркеуді 12 апостолдардың шіркеу кеңесі басқарды, бұл кеңес ары-қарай басқару кеңесіне ауыстырылды. Інжілден басқа, мормондар өзінің діни практикасында өзінің жеке жазуларына да негіздейді, олардың ішінде «Мормон кітабы», «Ілім және өсиет», «Асыл інжу». Дж.Смит авторының бұл үш кітабы інжіл сияқты өте маңызды болып табылады.

Шіркеудің рәсімдік тәжірибесінде дәстүрлі христиандық конфессиялардың өкілдері соқыр сенімді және неопұтқа табынушылық деп аталатын діндер кездеседі. Шіркеудің ұйымдасуы қатаң иерархияға сәйкес құрылады: басында пайғамбар тұрады, оның қол астында коллегия болады – 12 апостол және 70 оқушы. Қауымның мүшелері арасында ақсақалдар, діндар басшылары, ұстаздар, епископтар және т.б. ерекшелінеді. Шіркеу мүшелері міндетті түрде десятина сияқты салықты төлеу керек. Мормондар белсенді миссионерлік жұмысты жүргізеді, олардың қауымдары әлемнің көптеген елдерде бар.

**2. 2**

**4. Саентологиялық ілім.** Бұл атау ағылшын сөзі science – ғылым деген сөзден пайда болды. Осы ілім әртүрлі «ғарыштық діндерді» (бір үлгідегі өкіл і– Рон Хаббардтың «Саентология шіркеуі») біріктіреді. Оның «Дианетика: рухани денсаулықтың замануаи ғылымы» атты кітабы 1950 жылы баспаға шығып, саентология дамуының басы ретінде болды. Қазіргі таңда «Саентология шіркеуі» қатаң иерархиясы бар бүкіл әлем бойынша кең таралған және бизнеспен, саясатпен, мәдениетпен қоса, өмірдің барлық салаларын қамтитын ұйым болып табылады. Саентологиямен «Нарконон», «Криминон», «Хаббардтың гуманитарлық орталығы», «Дианетика» қоғамы және т.б. сияқты ұйымдар тығыз байланысты. Саентологияның негізгі ілімі ретінде дианетика (ойлау туралы ғылым) болады. Онда елестеуші түрде ғылымның жетістіктері психоанализ тәжірибесімен, ғылыми фантастиканың басқа планеталарға рухтардың келуі) және шығыс діндерінің (қайта туулыу идеясы) элементтері біріктірілген. «Саентология шіркеуімен» өткізілетін диагностикалық және терапевтік тәжірибе бүкіл әлемнің медициналық мекемлер жағынан өте қатаң сынға алынатынын атап өту қажет.

**5. Оккультизм және емдеулік культтер.** Мұнда мистикалық ілімдер, магия, теософия, спиритизм, астрология, сиқырлық, емшілік және т.б. ілімдер туралы айтылған. Қазақстанда «Алля Аят», «Ата жолы» деген ағымдар кең таралған.

**«Алля Аят»** «Алля Аят» қозғалыстың негізін ХХ ғ. 90-шы жылдарда Алматы облысы Ұйғыр ауданы Чунджа ауылының тұрғыны Фархат Абдуллаев ( көбінесе Фархат-ата ретінде белгілі) және оның әйелі Нина салған.

Ұйым өзін «мақсатталған дін, ғибадат» ретінде, Фархата ата ілімін оқытуға қатысқандарға барлық ауру-сырқаттардан айығу жағынан көрсете білді. Секталар мен тәжірибеленетін бұл ідіс 3 негізден тұрады. «өмір формуласының айтылуы, «Эткен чайының қолданылуы. (чай құрамы тұз және сүттен тұрады).,бұл чайдың қасиеттілігі сондай, өзінде үлкен әнергетикалық, күш қуатқа толы сипаты бар сияқты.

Қазақстанда бастау алған «Алля Аят» қозғалысы көптеген ТМД елдерінде танымал болды. Секта Новосибирск қаласында «Звезда селенной» деген журнал шығарып тұрды. Осы журналдағы мәліметтерге қарағанда «Алля Аят» емдеушілері ауыр халмен психикалық ауруларға душар болған. Зерттеушілердің айтуынша Фархат Ата әдістері адамға психалогиялық және физикалық денсаулығына әсер етеді. Ал табиғатта жоқ күшке сенетін және ғылымға қарсы әдісімен ерекшеленеді. Соттың шешімі бойынша Аллея Аят ұйымының әрекеті Қазақстанда заңсыз деп табылады. Ал өзінен кейінгілерге мәнгілік ғұмырды уәде еткен.Фархат-атаның өзі бірнеше жыл бұрын қайтыс болған.

**«Ата жолы»** Ұйым 1997 ж ақпан айында «Ақ жол» деген атпен пайда болды. Біраз уақыттан соң Алматы қаласында коммерциялық ұйым ретінде «Ата жолы» деп өзгертіліп 2001 жылы тіркелді. Ұйым белгілі бір төлемді ақыға адамды кез-келген аурудан айықтырмас және оны киелі әулиеге өзгертуге уәде береді. Осы курс емдеулері Қазақстанның (Түркістан) сияқты киелі оңтүстік өңірлеріне сапар шегіп өлген ата-бабалардың ауруларына сыйынып солармен сөйлесу негізінде өтті. Адамды әулиелік және емдеу қабілеті бар адамды барлық жамандықтардан сақтайтын жеке әулие дегенге сендірді.Құқық қорғау қоғамдарының мәліметтері бойынша қаржылық жағдайын көтеріп отырған «Ата жолын» ұйымының ізбасарлары. Ата жолы ұйымындағы қолданылатын емдік әдіс-тәсілдер халықтың медицинадағы және негізгі принциптеріне қарама қайшы келеді. Адамның психологиясына әсер ететін және ақыл есін басқаратын әдіс тәсілдер қолданылады. Сол себепті ұйымдағы дәстүрлі тәжірибе және табиғи күшке сенетін және исламға қарсы әрекеттерден тұрады. 2009 жылдың басында Алматы сот шешімі бойынша «Ата жолы» ұйымына тыйым салды. Өйткені азаматтардың денсаулығына қауіп-қатер әкеледі.

**Бахаизм** (бехаизм) – 19 ғасырда ислам секталарында өзімен бірге жаңа дінді және кез келген соғысқа қарсы тұра алатын қозғалыс ретінде пайда болды. Бахаистер сол кездегі әлемдік діндер ішінде ислам дінін синкретті және ең соңғы діндердің ішіндегі жаңа ашылу деп санайды.Арнольда Тойнбидің пікірне тоқталар болсақ: «Бахаизм ислам христиан және әлемдік мойындаған барлық діндермен тең дәрежедегі тәуелсіз дін болғаныын мақсат тұтты.Бахаиза бұл-секта емес, ол басқа әлемдік діндер сияқты өзіндік дәрежесі бар жеке үстемдік ететін дін.» оның негізін салған Бахаулла атымен әйгілі Мырза Хусейн Али. Бахайзмді оқыту, синтез жасау, және әлемдік және дәстүрлік діндердің негізін қалаған оқыту болып табылады. 2011 жылдың басында жоспар бойынша Қазақстанда 20 діндер бірлестігі құрылуы крек еді. Бірақ өкінішке орай, олардың ішінде 6 жергілікті діндік бірлестік қана тіркеуден өтті.

**Ахмадие қауымы.** Бұл діннің негізін салушы Мырза Гулап Ахмед Кадиани (1835-1908 жж).Өзінің зертеулерінде ол басқа діндердің хал ахуалы негізнде ең даңқты құран ретіндегі мұсылмандардың ислам дінін басқа діндерден ерекшелеп көрсеткісі келді. «бәрінен бұрын христиан дінін жоғары қойғысы келді».Ахмадиа қауымы бәрінен бұрын миссионерлік жұмысқа назар аударады. Пәкістанда ол саясаттық қозғалыстарға белсене ат салысып қатысады. Бүгінгі күнде Ахмадиа қауымы көптеген елдерде танымал, солардың қатарында мұсылман емес елдер (әсіресе батыс елдері) жатады. Көптеген мұсылмандықтар Ахмадиа қаумы мұсылмандық қоғамға жатқызбайды. Пәкістанда Ахмадиа ұйымы қалалық дәрежесі бар орталық құрды, сол жерде арнайы мамандарды оқытып дайындатын университет орналасқан. Исламдық діни қызметкерлер қысым көрсетуінің әсерінен Ахмадиа ұйымы Англияға қоныс аударды. Ал олардың басты орталығы қазір Лондонда орналасқан. Ахмадиа қауымының ізбасарлары құран кәрімді 60 тілде аударып жазды. Осы қауымның жеке меншік телеарнасы және көптеген газет журналдары басып шығарылады. Көптеген дәстүрлі емес діндер қаумы ұзақ уақыттан кейін қалыпқа келген ілім деп санайды. Біз көбінесе ұзақ уақыттан кейін қалыпқа келген деп-тек қана өзімен бірге қоғамға қауіп төндіретін адам денсаулығына зиянды және өзінің ізін жалғастырушыларға психикалық-материалдық аман саулығын тілейтіндер деп санаймыз».

Бір жыл бұрын, яғни 2011 жылдың 25 қазанында «Діни қызмет және діни бірлестіктер туралы» заң өз күшіне енді. Заңның негізгі ережелерін іске асыру дін саласын құқықтық реттеуді тәртіпке келтіруге мүмкіндік берді.

Діни бірлестіктерді қайта тіркеу үдерісі дер кезінде жасалған сәтті қадам дер едік. Діни бірлестіктердің саны мен ұстанатын діні туралы жаңа деректер алынды. Елімізде қайта тіркеу үдерісі басталғанға дейін тіркеуде 4551 діни бірлестік болғаны белгілі. 2012 жылдың 25 қазанында аяқталған қайта тіркеуден кейін олардың саны 3088-ге дейін қысқарды.

Бұлардың санының азаюы саны аз діни топтардың таратылуымен және іс жүзінде жұмыс жүргізбеген діни бірлестіктердің қайта тіркеуден өтпеуімен байланысты болды. Олардың қатарында аты да заты да беймәлім «Христово братство» (Христадельфиане), «Соңғы өсиет шіркеуі» (Виссариондықтар), «Альжан – Дом спасения», «Христиан ғылым шіркеуі» діни бірлестіктері және т.б.

Бұрын қызмет атқарған діни бірлестіктердің кейбірі өз құрылтай құжаттарына дінтану сараптамасының теріс қорытындысын алды, олар Саентология шіркеуі, Бірігу шіркеуі (муниттер), Ахмадия жамағаты, «Рухани жол» және т.б.

Қайта тіркеу көптеген қауымдардың діни ұстанымын нақтылауға жағдай жасады. Сарапшылардын жұмысы негізінде діни бірлестіктердің жаңа сыныптамасы жасалды. Елімізде бұған дейін тіркелген 46 конфессия мен деноминациялардың 17-сі ғана заңды деп табылып отыр. Кезінде жекелеген діни бірлестіктер кейбір жағдайларда жаңылысып, дербес конфессиялар ретінде есептеліп кеткен болатын.

Осыған орай, діни ұстанымы бірдей діни бірлестіктер конфессия бойынша топтастырылды. Мәселен, бұрын жеке конфессия ретінде есептелген «Назарянин» миссиясы, «Грейс», «Надежда», «Эммануил» қауымдары пресвитериандық шіркеулердің бір конфессиясы аясында топтастырылды. «Сун Бок Ым», «Новая жизнь», «Агапе», «Жатва», Толық Інжіл шіркеуі, «Благодать» секілді діни бірлестіктер елуіншілер шіркеулері құрамына кірді.

**№ 1. Кіріспе (2 сағ.).**

Курстың мақсат-міндеттерін анықтау. Негізгі атаулар, түсініктер, әдістер мен әдістемелер.

*Деректер.* Этнографиялық дерек, факт, шындық: фактілердің репрезентативті жүйесін құру мәселесі. Деректерді сыннан өткізу, жан-жақты талдау, бір-бірімен салыстыру, шынайлық дәрежесін анықтау, сыныптау жолдарын меңгеру. Ресми мекемелердің (статистикалық, мұрағат, деректі т.б.) материалдары. Статистикалық мәліметтердің жалпы сипаттамасы. 1959, 1970, 1979, 1989, 1999 жж. халық санақтарына байланысты демографиялық статистика. Мерзімді баспасөз материалдары (газеттер мен журналдар), олардың сипаты, бағыт-бағдары, мақсаты мен ерекшеліктері. Кино, фото, фоно және бейнефильмдер және олардың деректік ерекшеліктері мен маңызы. Ел арасынан жинаған этнография материалдары. Этносоциологиялық зерттеулердің мәліметтері, математикалық талдау тәсілдерін қолдану.

*Тарихнама.* Қорытылған теориялық-әдістемелік зерттеулер: философиялық, социологиялық, тарихи-әдістемелік. Жалпы тарихи және тарихи-демографиялық, тарихи-мәдени, этнографиялық және этносоциологиялық зерттеулер. Олардың даму кезеңдері мен ерекшеліктерін анықтау, тарихнамалық талдау әдістерін тиімді пайдалану.

Этникалық қауымдастықтардың географиялық саналуандығы, тарихи-этнографиялық аймақтар және олардың топтастырылу рангілері мен ерекшеліктері. Тарихи-этнографиялық бірлестіктердің типологиясы.

Этностың жүйелі параметрі, этникалық қауымның құрылымдылығы. Этногенетикалық интерпретация.

**№ 2. ЭТНОТІЛДІК ҮДЕРІСТЕРДІҢ ТЕОРИЯЛЫҚ МӘСЕЛЕЛЕРІ (2 сағ.).**

Тіл – ұлттың тірегі. Ол – жан дүниеңді ашып көрсететін мөлдір айнаң. Осы айна бетіндегі тоталитарлық жүйе түсірген дақты кетіріп, дидарымызды анық көруге ұмтылғалы да біраз жыл болды.

Тілдерді дамыту – еліміздегі мемлекеттік саясаттың ең маңызды бағыттарының бірі. Тіл проблемаларын оңтайлы шешу – ұлтаралық қатынастар үйлесімділігінің, халық бірлігі мен қоғамдық келісімді нығайтудың түпқазығы болып табылады.

Халқымыздың біртуар перзенті Мағжан Жұмабаев: “...Ұлттың ұлт болуы үшін бірінші шарт – тілі болуы. Ұлттың тілінің кеми бастауы – ұлттың құри бастағанын көрсетеді. Ұлтқа тілінен қымбат еш нәрсе болмасқа тиіс. Бір ұлттың тілінде сол ұлттың сыры, тарихы, тұрмысы, мінезі айнадай көрініп тұрады. Қазақтың тілінде қазақтың сары сайран даласы, біресе желсіз түндей тымық, біресе құйындай екпінді тарихы, сар далада үдере көшкен тұрмысы, асықпайтын, саспайтын сабырлы мінезі – бәрі көрініп тұр. Қазақтың сары даласы кең, тілі де бай. Осы күнгі түрік тілдерінің ішінде қазақ тілінен бай, орамды, терең тіл жоқ,” – деп тіл жайында терең толғанған екен кезінде. Еліміз тәуелсіздік алғалы бері жүргізіліп келе жатқан тіл саясатының арқасында қазіргі таңда мемлекеттік тіл туралы оңды қоғамдық көзқарас қалыптасып отыр. Тіпті Отанымызда өмір сүріп жатқан басқа ұлт өкілдерінің де мемлекеттік тілді меңгеруге деген құлшынысы күннен-күнге арта түсуде. Бұл жағдайды қазақ тіліне көрсетіліп отырған құрмет деп түсінуіміз қажет.

Бүкіл өркениетті адамзатпен бірге жаңа даму жолына бет түзеген Қазақстанның, оның мемлекеттік құрылысының алдында тұрған міндеттері күрделі, ауқымды әрі алуан түрлі. Солардың ішіндегі ең бір өзектісі, рухани-тарихи маңызымен ұрпақтар сабақтастығы, тәрбиесі мен болашағы үшін орны ерекше проблема – қазақ тілінің мемлекеттік мәртебесін мемлекеттің бүкіл аумағында, қоғамдық қатынастардың барлық саласында қолданылуын іс жүзінде қамтамасыз ету.

Мемлекеттік тіл мәртебесіне ие қазақ тілі – ұлттық руханиятымыздың өзегі. Мемлекеттік тіл – азаматтық сәйкестіктің басты нышандарының бірі. Әлеуметтік-лингвистикалық модель тұрғысынан алғанда, ол, ең алдымен, осы мемлекеттегі сан алуан ресми қарым-қатынастарды жүзеге асыратын тіл. Яғни, заң актілерінің, іс қағаздарының, қызметтік-іскерлік жазбалардың, ресми, оның ішінде халықаралық қатынастың, сот саласының тілі. Есеп- санақ, қаржылық және техникалық құжаттамалар да осы тілде жүргізілуге тиіс. Бұқаралық ақпарат құралдары, қарулы күштер, ғылым мен білім беру салалары да осы талаптарға толық жауап беруге тиіс.

Көпұлтты мемлекетте қазақ тілінің мемлекеттік тіл мәртебесіне сай қызмет етуін қамтамасыз ету – өте күрделі мәселе. Қазіргі мемлекеттік тіл саясаты дұрыс бағытта жүргізіліп келеді. Бұл жерде асығыстық жасау қалаулы нәтижелерге қол жеткізбейді. Сол себепті бұл мәселе кешенді Тілдерді қолдану мен дамытудың 2001-2010 жылдарға арналған мемлекеттік бағдарламасы шеңберінде іске асырылуда. Тіл саясаты саласындағы әлеуметтік зерттеу көрсеткіштері және Үкімет тарапынан іске асырылып жатқан шаралар, мәселен, іс жүргізуді кезең-кезеңімен мемлекеттік тілде жүргізуге көшіру, мемлекеттік қызметшілерге және ересек халыққа арналған қазақ тілін үйрету курстарын ұйымдастыру, қазақ тіліндегі мектептер мен балабақшалар, жоғары оқу орындарындағы қазақша оқытатын топтар санын арттыру, қазақ тіліне инновациялық технологияларды енгізу және тағы басқа да маңызды шаралар – бұл саладағы жағдайдың жақсарып келе жатқанын көрсетіп отыр.

Үкімет мемлекеттік тіл – қазақ тілінің қолданыс аясын кеңейту, оны азаматтардың барлығы меңгеруі үшін қажетті материалдық-техникалық жағдайларды тегін жасап отыр. Жыл сайын мемлекеттік тіл саясатына бөлінетін қаржы көлемі де еселеп артуда.

Елбасымыз өз Жолдауында басты жеті мақсаттың бірі ретінде “...біз қазақ халқының сан ғасырлық дәстүрін, тілі мен мәдениетін сақтап, түлете береміз...” – деген болатын.

Қазақстандағы тілдердің үштұғырлылығы туралы ойды Президентіміз Нұрсұлтан Назарбаев алғаш рет 2006 жылы Қазақстан халқы Ассамблеясында айтқан еді. Ал 2007 жылғы «Жаңа әлемдегі жаңа Қазақстан» деп аталған халыққа Жолдауында Елбасы «Тілдердің үштұғырлылығы» – «Триединство языков» мәдени жобасының жүзеге асырылу кезеңдерін айқындады. Биылғы, 2008 жылдың ақпанындағы кезекті Қазақстан халқына Жолдауында да: «Үкімет «Тілдердің үштұғырлығы» мәдени жобасын іске асыруды жеделдетуі тиіс. Бүкіл қоғамымызды топтастырып отырған мемлекеттік тіл ретінде қазақ тілін оқыту сапасын арттыру қажеттігіне ерекше назар аударғым келеді», – деп атап көрсетті.

Тілдердің үш тұғырлылығы идеясына Елбасы нақты анықтамасын да береді: қазақ тілі мемлекеттік дәрежесінде мемлекет өмірінің бар саласында «бүкіл қоғамымызды біріктіруші» қызметін атқарса, орыс тілі ұлттар арасындағы қарым-қатынастарға қызмет етеді, ал ағылшын тілі әлемдік экономикаға, әлемдік қауымдастыққа кірігуімізге қызмет етеді. Осыдан артық қандай нақтылы анықтама керек?!

Бұл жерде мына мәселені де ескеруіміз қажет. Дүниежүзілік қауымдастықта Қазақстан өзінің лайықты орнын алу жолында басқа мемлекеттермен экономикалық және мәдени тығыз қарым-қатынасқа түсу барысында соған сәйкестелген тілдік саясатында да оңтайлы даму қажеттігі туындайды.

Президентіміз әлемде Қазақстан үш тілді де еркін әрі ерікті қолданатын жоғары білімді ел ретінде танылуы керектігін айта келіп, қазақ тілінің мемлекеттік тіл тұрғысындағы бүкіл қоғамымызды топтастырушы әлеуетін нақтылап отырған жоқ па? Мұны сол қоғамымыздың қарапайым өкілдері – халықтың, тумысынан өзге тілді болса да, қазақ тілін жете меңгерген қарапайым ұл-қызынан бастап, белгілі қайраткер, жазушылары да өз сөздерінде айтып та, жазып та дәлелдеп жүр. Мысалға түрік қызы, қазақ тілінің ғалым-маманы Асылы Осман мен неміс ұлы - атақты жазушы, білімдар аудармашы Герольд Бельгерді айтсақ та жеткілікті болар.

Қазақ тілін қазіргі заман талабына сай озық әдіспен оқытудың бағдарламасын жасау талабын алға қойған Президент тапсырмасы да дәл қазір нақты сипат ала бастағанын аңғарып отырмыз. Оны жер-жердегі, тіпті ұзақ жылдар бойы сірескен мұздай боп, жібімей келген солтүстік облыстардың өзінде ана тілімізді оқытуға ойдағыдай көңіл бөліне бастағаны да айғақтаса керек.

Елбасы қазақ тілі мемлекеттік тіл тұрғысынан басымдыққа ие екенін ашып көрсетіп, мемлекеттік жұмыс қазақ тілінде жүретінін баса айтты. Бұл – осынау маңызды мәселеге жалпы қоғамның дамуы үрдісінен, өз еліміздің одан әрі байыпты дамуы тұрғысынан да тіл мәселесіне, түптеп келгенде, дұрыс баға беріліп отырғанының дәлелі.   
Тілді тек қатынас құралы ғана деп қарамай, оған кеңірек мән берер болсақ, нендей мәселелерге баса көңіл бөлу қажет.

Тіл мәселесі адам, қоғам өміріндегі ерекше орны бар аса күрделі де маңызды құбылыс ретінде бағзы заманнан бері пайымдалып, зерделеніп келеді. Әйгілі философ В. фон Гумбольдт өзінің «Тіл білімінен таңдамалы еңбектер» туындысында тілдің сипаты мен мәнін айқындай келе, оның халық рухымен астасып жататынын ашып көрсетеді, осы тұрғыдағы маңызын анықтай түседі. Бұл, жалпы алғанда, тілдің тек қана бір қатынас құралы емес, ол сол халықтың тарихы, мәдениеті, өмір салты, пайымы, бүткіл тұтас бір болмысы екеніне анықтама береді ғалым. Ендеше тілді тек бір ғана қызметі жағынан қарап қоймау керек екені анық, одан кеңірек пайымдауымыз қажет.  
Қазіргі қазақ елінің қоғамдық өмірінде ана тілінің хал-ахуалы туралы сөз болғанда, оның мемлекеттік тіл мәртебесін алып, өзіндік тұғырда ресми түрде мойындалғанымен, қоғамдық пікірде оның сол үдеден шыға алмай, әлі де қанатын кеңге жая алмай келе жатқаны жиі айтылады. Ол әсіресе үш тіл арасындағы мәселе көтерілгеннен бері көп талқыланатын мәселеге айналып барады.

Онсыз да даму, қолдану аясы әлі де көңілдегідей болмай келе жатқан қазақ тілі ағылшын, орыс тілдерінің көлеңкесінде қалып қою қаупі де қоғамдық пікір санасында аракідік қылаң беріп қалады. Тіпті «Қазақ тілі – үш тұғырлы тілдің, қазақ ұлты – қазақстандық ұлттың құрбанына айналмай ма?» деп ұрандаған қазақ зиялылары бастамасымен 25 мың адам қол қойған Үндеу де жария етілгені өздеріңізге аян. Осы жерде: «Мұндай пікірдің орын алуына не себеп болып отыр?» деген заңды сұрақ туындайды.   
 Бұған да мемлекет басшысы алқалы жиындарда, ақпарат құралдары өкілдеріне берген сұхбаттарында да әрдайым нақты да дәйекті дәлелдерімен (қазақ тілінің орнын, оның қайткенде беки түсерін) байыпты жауап қатып, ашып айтып та жүр. Әсіресе қазақ тілінің қазаққа керек екеніне, өз тілімізді алдымен өзіміздің қадірлеуіміз қажеттігіне баса мән бере келе, ол өз пікірін, түптің түбінде қазақ тілі мемлекеттік тіл ретінде айқын басымдыққа ие болатынына негіздейді.

Қазақ тілінің осы дәрежеге жетуі жолында қандай шараларды жүзеге асыру қажеттігін де Елбасы өзінің соңғы халыққа Жолдауында былай деп атап көрсетті: «Халықаралық тәжірибелерге сүйене отырып, қазақ тілін оқытудың қазіргі заманғы озық бағдарламалары мен әдістерін әзірлеп, енгізу қажет. Мемлекеттік тілді тиімді меңгерудің ең үздік, инновациялық әдістемелік, тәжірибелік оқу-құралдарын, аудио, бейнематериалдарды әзірлеу керек».

Осындай асқан кәсіби біліктілікті талап ететін биік міндеттерді орындаудың алғышарттары біздің университетімізде бірнеше жылдардан бері білімді мамандарымыз бен танымал ғалымдарымыздың күш-жігерімен оңды жүзеге асырылуда деп мақтанышпен айта аламын.

Үш тілді де меңгеруге біздің халқымыз даяр ма деген саулға келсек. Кешегі Кеңестер Одағы дәуірінде орыс тілін енгізгендей, ағылшын тілі де орынсыз орныға ма деген сенімсіздіктер бой алдыруы мүмкін.

Жалпы біздің халықта үш тілді де өз деңгейінде  
игеруге деген түсіністік бар. Сосын оның қазіргі өмір талабы екені, бүкіл әлемді жайлаған бәсекелестік жағдайында оған төтеп берудің бірден-бір жолы жоғарыда айтылған біліктіліктерге тікелей байланысты екенін де біздің қоғамымызда түсіністікпен қабылдап отыр деп айтуға да негіз бар сияқты.

Тілді меңгеру қажеттіліктен туатыны анық. Осы тұрғыдан келгенде, біздің қоғамда бұрыннан қалыптасып қалған тілдік қолданыс үдерісінде орыс тіліне деген басымдық айқын. Арада жиырма жыл өтсе де, сол кеңестік саясат ұшығының лебі әлі сезіледі. Орыс тілі негізгі тіл ретінде ол дәуірде өмірдің барлық саласын қамтыды, басқа ұлт тілдері қағажу көрді. Ғылым-білім саласында да өзге тілдер аясы шектелді. Міне, соның ызғары әлі күнге салқынын тигізуде. Бірақ сол тіл арқылы да біздің халық дамудың өзіндік деңгейіне жетті.

Қазіргі білімді де білікті мамандар ретінде басқару деңгейінде отырған қазақ өкілдері негізінен орыс тілділер, ағылшын тілін меңгергендер. Бұл – өмір шындығы. Оларға қазақ тілінде іс басқару бірден оңайға түспесін адами тұрғыдан түсінуге де болады. Алайда, өзін қазақ елінің азаматы сезінген зиялы санатындағылар мемлекеттің Ата Заңына сай, қазақ тілінің мемлекеттілігін шын мойындап, өз деңгейінде қалтқысыз орындауы тиіс. Тағы бір маңызды мәселе – қазақ тілін ғылым тілі дәрежесінде ғылымның барлық саласында дамыту қазақ оқымыстыларының алдындағы азаматтық парыз екенін де түйсінуі қажет деп санаймын.

Қазақ тіліне басым бағыт береміз деп жүріп, өзге тілді отандастарымызды ренжітіп алып жүрмейміз бе? Мұндайда әсіресе орыс тілді БАҚ-тар әдетте байбалам салып өре тұратыны бар ғой.

Біздің елде өзге тілге байланысты біреудің құқығына нұқсан келтірушілік, қысымшылық байқалмайды. Мұны кезекті бір телебағдарламада саясаттанушы Нұрлан Ерімбетов жүргізген «Дөңгелек үстел» аясындағы әңгіме де нақты деректермен дәйектейді. Социологиялық сұрау салу қорытындысында жауап бергендердің (1200 адам) 84,4 % тіл қысымшылығының жоқтығын айтады.

Аймақтар аумағындағы қамту деректеріне сәйкес, орыс тілімен салыстырғанда, қазақ тілін меңгеру деңгейі әрқилы екен. Мәселен, жауап бергендердің 35,9 пайызы қазақ тілін жетік білетінін, 20,2%-ы жеткілікті деңгейде, ал 16,3 пайызы қазақ тілін білмейтінін көрсеткен.   
 Бұл, сөз жоқ, қазақ тілін мемлекеттік тіл дәрежесінде әлі де болса дамыта түсу қажеттігін айғақтайды. Мұның үстіне сол дамыту шараларының ауқымын да кеңейте түсу қажеттігі туындап отырғанын айта кеткен абзал. Жоғарыда да атап көрсеттім, бұл жерде біз Елбасы анықтап бергендей, үш тілді де өз дәрежесінде қолданар болсақ, одан ешкім ұтылмасы анық.

**№ 3. ТӘУЕЛСІЗ ҚАЗАҚСТАНДАҒЫ ЭТНИКАЛЫҚ БАЙЛАНЫСТАР ЖӘНЕ ОЛАРДЫҢ ЭТНОТІЛДІК ПРОЦЕССТЕРГЕ ӘСЕРІ**

Қазақстанның ерекшелiгi халқының көп этникалық және көп дiндi құрамымен айқындалады. Респуликада көптеген ұлттар мен ұлыстардың өкiлдерi тұрады. Олардың кейбiрi тығыз шоғырланған, мұның өзi Қазақстан Республикасының этникалық-мәдени көп қырлылығы мен ерекшелiгiн күшейте түседi. Елдiң халқы мәдени-тiлдiк өзгешелiгi бойынша тұтас алғанда қатынастық мәнi мен таралуы жағынан өзара тең емес екi тiлдiң - мемлекеттiк және орыс тiлдерiнiң бiреуiне басым бағыт алуына қарай бөлiнедi. Мұның сыртында, бiрнеше ұлттық топ өкiлдерiнiң өзiндiк этникалық мемлекеттiлiгi жоқ, ал бұл елдiң оларға тән төл мәдениеттi сақтауға деген жауапкершiлiгiн арттыра түседi. Осындай жағдайда этникалық мәдениеттердi қалпына келтiру мен дамытуға және олардың арасында жалпыұлттық бiрлiк мүддесiндегi өзара iс-харакеттерге мүмкiндiк туғызудың маңызы зор.   
      Сондықтан мемлекеттiң этникалық-әлеуметтiк ахуалды тұтас және оның жекелеген қырларынан пайымдайтын этносаралық қатынастар саласындағы ресми саясатын жасау өзектi мәселеге айналады. Бiлiм беру саласында халықтың этникалық-мәдени мүдделерiн iске асыру тұжырымдамасы оның бiр бөлiгi болуға тиiс. Бұл тұжырымдаманың негiзгi идеясы этникалық топтардың өзiндiк ерекшелiгiн сақтауға, сонымен бiрге өзге мәдениеттердiң құндылықтары мен қалыптарын игеруге бағытталған бiлiм беру үлгiсiн жасау болып табылады. Мұнымен қатар этникалық сәйкестiлiктiң жоғалып кетпеуi және жалпымемлекеттiк құндылықтардың қабылдануының қамтамасыз етiлуi ерекше маңызды.

Этнотілдік жағдайға тоқталатын болсақ, Қазақстандағы халықтардың тілдері саны мен атқарып келе жатқан қоғамдық қызметінің көлеміне қарай шартты түрде үш топқа бөлінеді: қоғамдық қызметінің ауқымы кең тілдер; қоғамдық қызметінің ауқымы тар тілдер; қоғамдық қызметі нашар дамыған тілдер.

Алғашқы топқа қазақ, орыс тілдері жатады; екінші топқа өзге тілдердің ішінде қоғамдық қызметі көлемдіректері – ұйғыр, дүнген, кәріс, өзбек, түрік т.б. тілдер жатады; үшінші топқа жататындар сөйлеушісі санаулы болып келетін, жазуы жоқ, отбасы ішіндегі қолданыстағы тілдер.

**№ 4. ҚАЗАҚСТАННЫҢ БІЛІМ КЕҢІСТІГІНДЕГІ МЕМЛЕКЕТТІК ЖӘНЕ ОРЫС ТІЛІНІҢ ЖАҒДАЙЫ**

[1997](http://kk.wikipedia.org/wiki/1997) жылдың [11 шілдесінде](http://kk.wikipedia.org/wiki/%D0%A8%D1%96%D0%BB%D0%B4%D0%B5%D0%BD%D1%96%D2%A3_11) «*Қазақстан Республикасындағы тіл туралы*» Заң қабылданды. Бұл заң бойынша Қазақстан Республикасының мемлекеттік тілі болып – қазақ тілі бекітілді. Бұл тіл мемлекеттік басқару органдарының, заң шығару, сот ісінің, іс жүргізудің тілі болып саналады және мемлекет аумағындағы қоғамдық қатынастардың барлық саласында қолданылады.

«*Қазақстан халқының басын біріктіруші маңызды қатынас туралы болып табылатын осы мемлекеттік тілді білу— Қазақстан Республикасының әрбір азаматының қасиетті борышы болып табылады*» — делінген Тіл жөніндегі Заңның 4-бабында.

Осы заңның 5-бабында мемлекеттік ұжымдарда және жергілікті басқару органдарында қазақ тілімен бірдей дәрежеде ресми түрде орыс тілі де пайдаланылатындығы жазылған. Сонымен қатар бұл заң бойынша «*Қазақстан Республикасының әрбір азаматы өз ана тілінде сөйлеуге, өзінің қалаған тілінде тілдесуге, шығармашылықпен айналысуына, тәрбие, оқу жұмыстарын жургізуге құқылы*» (6-бап).

Мемлекет қазақ тілінің және өзге тілдердің ұлтаралық қарым- қатынаста қолдану аясын сақтауға және оның еркін дамуына кепілдік береді. Сондай-ақ мемлекеттік тілді немесе ұлтаралық қатынас тілін білмегені үшін азаматтардың құқығы мен бостандығын шектеуге тыйым салынады. Қазақстан Конституциясының тіл туралы баптары әлемнің өзге елдерінде, сондай-ақ ТМД-да ерекше демократиялы болып есептелінеді.

[Қазақстан](http://kk.wikipedia.org/wiki/%D2%9A%D0%B0%D0%B7%D0%B0%D2%9B%D1%81%D1%82%D0%B0%D0%BD) – өз [Отаным](http://kk.wikipedia.org/wiki/%D0%9E%D1%82%D0%B0%D0%BD) деп есептейтін әр азамат қазақ тілін білуі міндетті. [2030](http://kk.wikipedia.org/wiki/2030) жылға дейінгі стратегиялық даму бағдарламасындағы ұзақ мерзімді жеті басым бағыттың ішінде ұлттық қауіпсіздіктен дейінгі екінші орында көрсетілген. Ұлттық бірлік, татулық, теңдік қоғамның топтасуының кепілі. Республикада жалпы ұлттық мүдделерді жүзеге асыруда қазақ ұлты оларды біріктіруші рөл атқаратындығы айқын.

Президентіміз Н.Ә.Назарбаев Қазақстан халқына Жолдауындағы білім беру жүйесінде үш тілдің  - мемлекеттік тіл ретінде қазақ тілін, ұлтаралық қатынас тілі ретінде орыс тілін және әлемдік экономикаға үйлесімді кірігу тілі ретінде ағылшын тілін меңгерген, бәсекеге қабілетті маман даярлау міндетін атап көрсеткенін білеміз. Бұл дегеніміз оқу орындарына жаңа міндеттер, жаңа талап, жаңа мақсаттар қойып отыр дегенді түсіндіреді. Негізгі мақсаты – өмірден өз орнын таңдай алатын өзара қарым – қатынаста өзін еркін ұстап, кез келген ортаға тез бейімделетін, белгілі бір ғылым саласында білімі мен білігін көрсете алатын, көптілді және көпмәдениетті құзіреттіліктерді игерген  полимәдениетті жеке тұлға қалыптастыру. Тек қана жоғары оқу орындарында ғана емес, сонымен  бірге, мектептерде де көптілді білім беру үшін тілді терең меңгерген мұғалімдер дайындау жұмысы да дұрыс шешілуі тиіс. Бір жағынан мемлекеттік тілдің қызмет аясын кеңейту бізде шешімін таппай жатқан мәселе. Ол ұлттық келісім  мен қазақстандық  патриотизмді нығайтудағы рөлін арттыру ең басты мәселелердің бірі. Орыс тілінің лингвистикалық белсенділігін сақтау және ағылшын тілін жаhандану экономикасындағы ғылыми – ақпарат алудағы желісін кеңейту  негізгі тақырыбына айналды.

Еліміздің басқа мемлекеттермен қарым-қатынасы артып отырған шақта ағылшын тілін еркін меңгерген, келешекте білімін түрлі саладағы қарым-қатынас жағдайында пайдалана алатын адамды мектеп қабырғасынан оқытып шығару - біздің казіргі кездегі міндетіміз.

Қазіргі кездегі жаңа білім саласына қойылатын талап, жас маманның кәсіби білімділігін, біліктілігі мен дағдысын қойып отыр.

**● Қазақстандағы бұқаралық ақпарат  құралдарындағы (телеарна, газет, журналдар) тілдің орны.**

Мемлекеттік тілдің бұқаралық ақпарат құралдарында қолданылуы.

1. Бұқаралық ақпарат құралдарында мемлекеттік тілге басымдылық беріледі, бірақ бұл өзге тілдердің қолданылуын шектемейді. Қазақ тілдік орта жасау және мемлекеттік тілді толыққанды қолдану мақсатында, телеарналардың өзге тілдегі барлық хабарлары,  олардың меншік түріне қарамастан, мемлекеттік тілде ілеспе аударма арқылы берілуге міндетті.

2. Мемлекеттік тілде берілетін телерадио хабарлары  көрермендердің көрулеріне және тыңдауыларына қолайлы уақытта берілу міндетті.

3. Мемлекеттік тілді өзге тілдердің экспансиясынан қорғауды қамтамасыз ету үшін, республика аумағына импортталатын газет-журналдар мен баспа өнімдерінің жалпы көлемінің арасалмағы, өзге тілде 20 пайыз, қазақ тілінде 80 пайыз болуы шарт.

4. Мемлекеттің қаржысымен басылатын өзге тілдегі газет-журналдардың мемлекеттік тілдегі нұсқасы болуы міндетті. Өзін-өзі қаржыландыратын өзге тілді бұқаралық ақпарат құралдарына бұл талап жүрмейді.

12-бап. Мемлекеттік тілдің көрнекі ақпаратта және жарнамада қолданылуы.

12.1. Қазақстан аумағында жүргізілетін барлық түрдегі (форматтағы) көрнекі ақпарат, міндетті түрде мемлекеттік тілде жазылады, көрсетіледі. Этникалық топтар шоғырлана орналасқан елді мекендерде мемлекеттік тілмен қатар сол этникалық топтың тілінің қолданылуына шектеу қойылмайды.

12.2. Меншік түріне қарамастан, Қазақстан аумағында қызмет істейтін барлық бұқаралық ақпарат құралдарындағы жарнамалар мемлекеттік тілде беріледі. Қажеттілік болса, жарнама мәтіндерінің аудармасы Қазақстанда тұратын этникалық топтардың тілінде де беріледі.

Мемлекеттiк басқару органдары жүйесiнде, елiмiздiң Қарулы Күштерiнде, халыққа қызмет көрсету, мәдениет пен өнер салаларында ресми қолданылатын тiлдiң тұрғысы дәстүрлi түрде күштi болып отыр. Орыс тiлiнiң бiлiм мен ғылымдағы басымдығы сақталуда, оның бұқаралық ақпарат құралдары саласында жетекшi тiл болып қалуы жалғасуда. Мәселен, 2000 жылы елде 2365 орыс тiлiнде оқытатын мектеп, орыс тiлiнде оқытатын сыныптары басым 2055 аралас мектеп есепке алынды, орыс тiлiнде 393 газет, 78 журнал атауы шығарылып, 20 телеарна жұмыс iстейдi.

Қазақстан аумағында тұрып жатқан барлық диаспоралар тiлiне мемлекет тарапынан көмек көрсетiлуде. Ана тiлi мен мәдениетiн дамыту мақсатында елiмiзде ана тiлiн оқытудың жексенбiлiк мектептер жүйесi құрылған. 1999-2000 оқу жылында жексенбiлiк мектептерде 14 тiл ана тiлi ретiнде оқытылды: корей, иврит, украин, татар, немiс, түрiк, шешен, ұйғыр, армян, әзiрбайжан, чуваш, поляк, курд және дұнған тiлдерi. Жексенбiлiк мектептер туралы үлгi ереже әзiрлендi. Оқытудың мұндай түрi өзiн жақсы жағынан көрсетiп үлгердi және келешегi де бар. Елiмiзде диаспоралар тiлiнде 11 газет шығарылып, 12 тiлде телехабарлар жүргiзiледi.

**● Қазақстандағы этникалық бірегейлік және білім алудағы тілдік таңдау жүйесі.**

Бiлiм беру жүйесiнде мемлекеттiк тiлдiң рөлi бiртiндеп артып келедi. Бiлiм және ғылым министрлiгiнiң мәлiметi бойынша, 1999-2000 оқу жылында, республика мектептерiндегi 3,5 миллион оқушының 1,6 миллионы (50,6%) - қазақ тiлiнде, 1,5 миллионы (45%) - орыс тiлiнде, 80 мыңы (2,3%) - өзбек тiлiнде, 23 мыңы (0,6%) - ұйғыр тiлiнде, 2,5 мыңы (0,07%) - тәжiк тiлiнде және мыңнан астамы басқа тiлдерде оқыды. Қазақ тiлiнде оқытатын мектептердiң жалпы саны бiртiндеп өсiп, 2000 жылы республикадағы мектептердiң жалпы санының 43% (7910) шамасына жеткенiмен, олардың аймақтар бойынша, сондай-ақ "қала-ауыл" схемасы бойынша бөлiнуi бiркелкi емес. Бұдан басқа, қазақ тiлiндегi сыныптардың тепе-теңдiгi сақталмауына байланысты тиiстi тiлдiк ортадан бөлiнiп қалған "аралас мектептер" деп аталатын мәселе де бар. Оның үстiне, қазақ тiлiнде оқытатын мектептердiң көпшiлiгi дәрiс берудiң жоғары жеткiлiксiз деңгейiн көрсетуде. Басқа тiлдерде оқытатын мектептер туралы да осындай жайды атап өтуге болады. Едәуiр толымды оқу-әдiстемелiк әлеуетi қалыптасқан орыс тiлiнде оқытатын мектептерде бұл проблемалар соншалықты өзектi болып отырған жоқ.

Егер мемлекеттiк тiлде бiлiм беретiн мектептер саны бiртiндеп өсiп келе жатса, мектеп жасына дейiнгi балалар мекемелерiнiң саны азайып барады. Олардың саны 2000 жылы елiмiз бойынша осы тектес ұйымдардың жалпы санының 25%-нен (1158) асқан жоқ. Осылайша, неғұрлым тiлдi қабылдауға бейiм ұрпақ тiлдiк қатынастарды мемлекеттiк реттеу саласынан сырт қалуда.

Республиканың бастауыш және орта кәсiптiк оқу орындарында 200 мамандық, жоғары оқу орындарында 75-тен астам мамандықты оқыту мемлекеттiк тiлде жүргiзiледi. Қазақ тiлiнде оқыту бөлiмдерiнде оқитын студенттердiң саны 2000 жылы барлығы 32%-тi (85300) құраса, орыс тiлiндегi бөлiмдердегi студенттердiң саны 68%-тi (181000) құрайды. Қазақ тiлiнде оқыту бөлiмдерiнiң жалпы алғанда өсуiне қарамастан, осы тiлде оқытылатын мамандықтар санын көбейтуге назар аудару керек. Мәселен, 1998-1999 оқу жылынан бастап елiмiздiң жоғары және орта арнаулы оқу орындарына "Мемлекеттiк тiлде iс жүргiзу" атты жаңа мамандық енгiзiлдi.

Мемлекеттiк тiлдi оқытуда сабақ жүргiзудiң жаңа жеделдетiп оқыту әдiстемелерiн әзiрлеу, дыбыс-бейне материалдарды, компьютерлiк технологияларды пайдалану нәтижесiнде үлкен мүмкiндiктер көзi ашылуда. Осылайша, бүгiнгi күнi орталық атқарушы органдарда мемлекеттiк тiлде электронды құжат айналымын қамтамасыз ету жөнiнде компьютерлiк бағдарламалар әзiрленiп, орнатылды, сканер арқылы компьютер қарiптерiн тануды, қазақ тiлiнде дұрыс жазылуын тексерудi, мәтiндердi қазақ тiлiнен орыс тiлiне, орыс тiлiнен қазақ тiлiне автоматты түрде аударуды қамтамасыз ету жөнiнде бағдарламалар әзiрлендi.

**№ 5. 1989 – 1999 ЖЖ. ХАЛЫҚ САНАҒЫНДАҒЫ ҚАЗАҚСТАНДАҒЫ ЭТНОСТАРДЫҢ ЭТНОЛИНГВИСТИКАЛЫҚ КӨРСЕТКІШТЕРІ**

**● 1989 ж. халық санағындағы Қазақстандағы этностардың этнолингвистикалық көрсеткіштері**

Қазақстан Республикасында 1989 жылғы халық санағында 16199,2 мың адам тіркелді. 1999 жылғы санаққа дейінгі аралықта Қазақстан халқы 1246,1 мың адамға кеміген. Мұның басты себебі бұрын қуғын-сүргінге ұшырап, Қазақстан жеріне көшіріліп, қоныстандырылған өзге ұлт өкілдерінің, әсіресе, орыстардың, украиндардың, немістердің, кавказ халықтарының, т.б. өз ата мекендеріне көшіп кетуі болды. Өсу тек Оңтүстік Қазақстан, Қызылорда, Атырау облыстарында, Алматы, Астана қ-ларында байқалды. Ерлердің саны 7201,8 мың болса, әйелдер 7751,8 мыңды құрады. Соңғы он жылда ұлттық құрамда да айтарлықтай өзгеріс болды. Мыс., қазақ ұлты 1468,1 мың адамға (22,9%) көбейіп, республика халқының жартысынан астамын (53,4%-ын) құрады. Сондай-ақ, күрд (29,1%-ға), дүнген (23,3%-ға), ұйғыр 15,9%-ға), өзбек (12%-ға) халықтарының саны да өсті. Оның есесіне орыс ұлты өкілдерінің саны 1582,4 мың адамға (26,1%-ға) кеміді, немістер 593,5 мың (62,7%), украиндар 328,6 мың (37,5), татарлар 71,7 мың (22,4%), беларусьтер 66 мың (37,1%) адамға кеміген.

**● 1999 ж. халық санағындағы Қазақстандағы этностардың этнолингвистикалық көрсеткіштері**

1999 жылғы санақ жүргізілген кездегі ҚР-ның әкімш.-аумағы бірлігінде 84 қала, 200 кент, 2036 ауылдық округ, 7684 ауылдық елді мекен болады. Ресми статист. мәлімет бойынша, Қазақстан тұрғындарының 56%-ы қалалық елді мекендерде, 44%-ы ауылдық елді мекендерде тұрады.

Қала тұрғындары ең көп облыстар: Қарағанды (қала тұрғындарының үлесі 82,2%), Маңғыстау (78,4%), Павлодар (63,4%), Қызылорда (60,5%), Атырау (58,2%), Ақтөбе (56,2%), Қостанай (54,2%). Республиканың ең ірі қалалары – Алматы (1129356 адам), Қарағанды (43664), салыстырмалы түрде ірілері: Шымкент (360078), Тараз (330125), Астана (312965), Өскемен (310950), Павлодар (300503), Семей (269574), Ақтөбе (253088), Қостанай (221429), Петропавл (203533), Орал (195459), Теміртау (170481), Қызылорда (157364), Атырау (142497), Ақтау (143396), Екібастұз (127197), Көкшетау (123389), Рудный (109515). Қалған қалалардағы тұрғындар саны 100 мың адамнан кем (қ. 3-кесте).

Байырғы тұрғындардың үлес салмағы көп облыстар: Қызылорда (94,2%), Атырау (89%), Маңғыстау (78,7%), Ақтөбе (70,7%) облыстары, ең азы – Солт. Қазақстан (29,6%), Қостанай (30,9%), Ақмола (37,5%), Қарағанды (37,6%) облыстары) (қ. 2-кесте).

Әдетте қазақтар көбінесе ауылдық жерлерде тұрады. Соңғы он жылдықта олардың қалаларға көшу қарқыны жоғары болды. 1989 ж. қалада тұратын қазақтардың үлесі 38,3% болса, 1999 ж. 45,3%-ға жетті. Консулдық қызмет департаменті басқармасының соңғы мәліметі бойынша (2003) әрбір үшінші қазақ шет елдерде тұрады, олардың жалпы саны 3,5 млн. адам. Алыс шет елдерде: Қытайда – 1258500, Моңғолияда – 83000, Ауғанстанда – 28000, Түркияда – 20000, Иранда 3450; Балтық жағалауы елдерінде – 2500, Германияда – 700, Жапонияда – 400, Австралияда – 400. Бельгияда – 28, Сауд Аравиясында 28, Норвегияда – 20, Кубада – 2 адам тұрады. Барлығы 1397028 адам. Сонымен бірге Францияда – 172, Швецияда – 51, Пәкстанда – 36, АҚШ-та – 23; Австрияда – 18, Швейцарияда – 4, Данияда – 4 отбасы тұрады. Жақын шет елдерде 1814300 қазақ, оның ішінде Өзбекстанда – 966000, Ресейде – 687800, Түрікменстанда – 87600, Қырғызияда – 42600, Украинада – 10500, Тәжікстанда – 10000, Әзербайжанда – 4000, Грузияда – 3000, Молдовада – 2000, Арменияда – 500, Беларусьте – 300 адам тұрады.

Қазақстанда ер балалардың дүниеге келуі басым болғанымен әйелдер саны 30 – 34 жастан бастап айтарлықтай көбейеді. 60 – 69 жаста 1,5 есе, 70 жаста 3 есе артады. Тұтастай алғанда, республикада әйелдер саны ерлерден басым.

Қазақ халқы жас ұлтқа жатады. Оның жас айырмашылығы құрылымында 9 жасқа дейінгі балалар 22,0%. Ал тұтастай алғанда, 19 жасқа дейінгі жастар 43,9%; 60 және одан жоғары жастағы тұрғындар үлесі 6,1%. Орташа арифмет. жас – небәрі 25 жас. Яғни қазақ халқының басым бөлігі жастар мен балалар.

Қазақстан халқының білімділік индексі мен сауаттылық көрсеткіші жоғары деңгейде. 1990/91 оқу жылы Қазақстандағы 55 жоғары оқу орнында 287,4 мың студент оқыған болса, 1999/2000 оқу жылында жоғары оқу орындарының саны 163-ке, ал ондағы оқитындар саны 365,4 мыңға жетті. Соңғы он жылдықта жергілікті тұрғындардың білім алуында серпіліс пайда болды. Әрбір 1000 адамның 126-сы жоғары білімді. Әсіресе, студенттер санының қазақ жастары есебінен күрт өсуі 90-жылдардың басынан басталды. Қазіргі кезде жоғары оқу орындарындағы қазақ студенттерінің үлесі 67%. Экономика салаларында еңбек ететіндер арасындағы жоғары және арнаулы орта білімділер үлесі айтарлықтай өсті: егер 1989 ж. 1000 адамға шаққанда жоғары білімділер саны орта есеппен 130 адам болса, 1999 ж. 212; арнаулы орта білімділер тиісінше 234 және 296 болды.

Қазіргі кезде жалпы білім беретін мемл. мектептерде 3101,4 мың оқушы оқиды, олардың 1661,3 мыңы ауылдық жерлерде білім алуда. 1997 ж. республикадағы жалпы білім беретін жеке меншік (беймемл.) мектеп саны 124 болды, онда 13,5 мың оқушы оқыды. Қазіргі кезде 3455 мектеп мемл. тілде жұмыс істейді. Онда 1530,1 мың оқушы оқиды. Сонымен бірге сабақ орыс тілінде жүргізілетін 2522 мектеп (1462,4 мың оқушы); өзбек тілінде – 78 мектеп (77,2 мың оқушы); ұйғыр тілінде – 14 мектеп (22,3 мың оқушы); тәжік тілінде – 3 мектеп (2,5 мың оқушы), украин тілінде – 1 мектеп (0,1 мың оқушы) және аралас тілде оқытатын 2112 мектеп бар. Қазақстан үшін табиғи өсім тұрғындар саны өсуінің негізгі көзі болып табылады әрі қазақ халқы өсімінің басты факторы болып қала береді. Мыс., қазақтардың табиғи оң өсімі 1989 ж. Қазақстан тұрғындарының бүкіл табиғи өсімінің 63,5%-ын құраған болса, бұл өсім 1991 ж. – 72,4%, 1993 ж. – 88,2%, 1995 ж. – 88,0% болды.

**№ 6. 2009 Ж. ХАЛЫҚ САНАҒЫНДАҒЫ ҚАЗАҚСТАНДАҒЫ ЭТНОСТАРДЫҢ ЭТНОЛИНГВИСТИКАЛЫҚ КӨРСЕТКІШТЕРІ**

2009 жылғы халық санағының қорытындылары бойынша Қазақстан Республикасы халқының саны 16009,6 мың адамды құрады.

Санақаралық кезең ішінде республика халқының саны 1028,3 мың адамға өсті, өткен 1999 жылғы санақпен салыстырғанда халық санының өсімі 6,9% құрады.

Қала халқының саны 8662,4 мың адамды, ауыл халқы – 7347,2 мың адамды құрады. Сонымен бірге, қала халқының саны 206,6 мың адамға немесе 2,4%-ға, ал ауыл халқы 821,7 мың адамға немесе 12,6%-ға өсті. Елдегі қала халқының үлесі 54,1%, ауыл халқы – 45,9% құрады, 1999 жылы олардың ара-қатынасы тиісінше 56,4% және 43,6% құраған еді. Ең шаһарланған өңірлер Қарағанды (мұнда 77,5%-дан астамы қала халқын құрайды), Павлодар (68%) және Ақтөбе (61%) облыстары болып табылады. Ауыл халқы негізінен Алматы (барлық халықтың 76,9%-ы), Солтүстік Қазақстан (60,2%), Қызылорда (58,1%) және Жамбыл (60,4%) облыстарында шоғырланған.

Ерлер саны 7712,2 мың адамды, әйелдер – 8297,4 мың адамды құрады. Өткен санақпен салыстырғанда ерлер саны 496,8 мың адамға немесе 6,9%-ға, ал әйелдер саны – 531,5 мың адамға немесе 6,8%-ға өсті. Ерлер мен әйелдер санының ара-қатынасы әйел халқы үлесінің  ерлерден артуымен қалыптасты (тиісінше 51,8% және 48,2%). 1999 және 2009 жылдардағы халық санағы бойынша әрбір 1000 әйелге 929 ер адамнан келген.

Жекелеген этностардың өзгерісі санақаралық кезең ішінде келесі деректермен сипатталады:

Қазақтар саны өткен санақпен салыстырғанда 26,0%-ға өсті және 10096,8 мың адамды құрады. Өзбектер саны 23,3%-ға өсіп, 457,0 мың адамды, ұйғырлар – 6,8%-ға өсіп, 224,7 мың адамды құрады. Орыстар саны 15,3%-ға азайып, 3793,8 мың адамды құрады, немістер - 49,5%-ға азайып, 178,4 мың адамды, украиндар – 39,1%-ға  азайып, 333,0 мың адамды, татарлар – 18,0%-ға азайып, 204,2 мың адамды, басқа этностар -  4,8%-ға азайып, 721,7 мың адамды құрады.

Ел халқының жалпы санындағы қазақтардың үлесі 63,1%-ды, орыстар – 23,7%-ды, өзбектер  – 2,9%-ды, украиндар  – 2,1%-ды, ұйғырлар – 1,4%-ды, татарлар  – 1,3%-ды, немістер – 1,1%-ды және басқа этностар – 4,5%-ды құрады.

Халықтың жалпы санынан - 15850,7 мың адамды, Қазақстан Республикасының азаматтары (99,0 %) елдің барлық халқынан), басқа мемлекеттер азаматтары – 101,6 мың.       (0,6 %) және 57,3 мың (0,4 %) азаматтығы жоқтар құрады.

Қазақстанда діни нанымын көрсеткендер халықтың жалпы санынан ислам - 11237,9 мың немесе 70,2%-ды, христиан 4190,1 мың (26,2%), иудаизм – 5,3 мың (0,0%), буддизм -14,6 мың (0,1%) және басқалар – 30,1 мың адамды (0,2%-ды) құрады. Дінге сенбейтіндер - 2,8% (450,5 мың адам) және көрсетуден бас тартқандар 0,5% (81,0 мың адам).

Республика халқының саны 2010 жылдың 1 қазанына 2009 жылғы санақты есепке алғанда жедел ақпараттар бойынша  саны 16372 мың адамды құрады. Қазақтар саны 10458 мың адамды құрады, халықтың жалпы санынан үлесі - 63,9%.

2009 жылғы халық санағы бойынша Қазақстан Республикасының халқы 17 200 000 санына тең болды, ал 2011 жылдың 1 қаңтарына 16 441 959 адамды құрады. 2010 жылдың басында халық саны 16 204 617 адам болатын[[1]](http://kk.wikipedia.org/wiki/%D2%9A%D0%B0%D0%B7%D0%B0%D2%9B%D1%81%D1%82%D0%B0%D0%BD_%D0%B4%D0%B5%D0%BC%D0%BE%D0%B3%D1%80%D0%B0%D1%84%D0%B8%D1%8F%D1%81%D1%8B#cite_note-source2-1).

Оның ішінде, 8763,9 мың (57,3%) адамды қалалық тұрғындар, 7537,5 мың адамды (42,7%) ауылдық тұрғындар құрап отыр.

2006 жылдың қаңтар-маусым аралығында республика халқының табиғи өсімі 63370 адамды құрады. Табиғи өсімнің жалпы коэффициенті 1000 тұрғынға 8,3 (8,1) адамнан келді.

2006 жылдың қаңтар-маусымында АХАЖ органдары тіркелу көрсеткіші бойынша 143210 (138882) туу фактілерін тіркеді. Туғандардың саны қалалық және ауылдық елді-мекендерде өткен жылдың тиісті кезеңімен салыстырғанда, 3,3%-ға және 2,9%-ға өсті де, тиісінше 83566 және 59644 адамда құрады. Бала туудың жалпы коэффициенті 1000 тұрғынға 18,6 (18,4) сәбиді құрады.

Осы кезең ішінде өлгендер саны 79840 (80978) адамды құрап отыр, соның ішінде қалалық елді мекендер үлесі — 51186 (51661) және ауылдық жерлер — 28654 (29317). Өлімнің жалпы коэффициенті 1000 тұрғынға 10,29 (10,33) адам.

Өлімінің негізгі себептері қан айналымы жүйесі аурулары болып табылады, олардың үлесіне барлық тіркелген өлім оқиғаларының 52,9% (52,5%) тиесілі екендігі хабарланып отыр.

Осы кезең ішінде республикада 1 жасқа дейінгі 2049 (2087) баланың шетінеуі тіркелген. Нәрестелер өлімінің коэффициенті 1000 туғанға 14,7 (14,5) шетінеу. Перинаталдық кезеңде пайда болатын жағдайлар нәрестелер өлімінің ең көп тараған себептері болып табылады, одан ағымдағы жылдың қаңтар-маусымында 1037 (1021) нәресте шетінеді. Цифрлар тілімен айтқанда, барлық нәрестелер өлімінің 50,6% (48,9%)-ы осы жағдайға тиесілі болып табылады.

Биылғы жартыжылдықта некелесу мен ажырасулар саны, тиісінше 54994 және 17467 (48271 және 15183) құрады. Некелесу мен ажырасудың жалпы коэффициенті 1000 тұрғынға 8,5 (7,7) некені және 2,3 (2,1) ажырасуды құрады.

Елде халық көші-қонының оң айырымы сақталып келеді, 2006 жылдың 1 жартыжылдықтағы оның шамасы 18746 (14148) адамды құрады. 2006 жылы қаңтар-маусым аралығында Қазақстанға келгендер саны 2005 жылдың тиісті кезеңімен салыстырғанда 5008 адамға немесе 13,2%-ға, ал Қазақстаннан кеткендер саны 9606 адамға немесе 1,7 есе азайды. ТМД елдерінен келгендер мен сол елдерге қоныс аударғандар үлесі олардың жалпы санына шаққанда, 86,1% және 87,9% (88,7% және 66,4%) құрады.

Ал ел ішіндегі көшіп-қонушылардың саны 137220 (131019) адамды құрап отырған жайы бар.

**Кесте-1. Тілдерді меңгеру**

|  |  |  |  |  |  |
| --- | --- | --- | --- | --- | --- |
|  | **Осы ұлттағы адамдар саны, мың адам** | **Ана тілін көрсеткендер,**  **мың адам** | | **Үлесі, %-бен** | |
| **өз ұлтының** | **өзге ұлттың** | **өз ұлтының тілін** | **өзге ұлттың тілін** |
| **Барлық халық** | **16009,6** | **14963,0** | **1046,6** | **93,5** | **6,5** |
| **Қазақтар** | **10096,8** | **9982,3** | **114,5** | **98,9** | **1,1** |
| **Орыстар** | **3793,8** | **3748,3** | **45,5** | **98,8** | **1,2** |
| **Өзбектер** | **457,0** | **435,8** | **21,2** | **95,4** | **4,6** |
| **Украиндар** | **333,0** | **52,5** | **280,5** | **15,8** | **84,2** |
| **Ұйғырлар** | **224,7** | **190,9** | **33,8** | **85,0** | **15,0** |
| **Татарлар** | **204,2** | **104,2** | **100,0** | **51,0** | **49,0** |
| **Немістер** | **178,4** | **30,4** | **148,0** | **17,0** | **83,0** |
| **Корейлер** | **100,4** | **36,1** | **64,3** | **36,0** | **64,0** |